title: Lahore

text: Basantia eli leijanlennätysjuhlaa vietetään Punjabissa kevään alkamisen kunniaksi ja Pakistanin puolella juhlinta keskittyy Lahoreen . Leijanlennätyskilpailuissa on tarkoitus saada muiden leijat putoamaan ja voittaja on se, jonka leija pysyy kauimmin taivaalla. Lahoressa kilpailijat lennättävät leijojaan talojen tasaisilta katoilta käsin. Vuosina 2006 ja 2007 leijakilpailut kuitenkin kiellettiin monen onnettomuuksien takia, joita sattuu paljon kun leijoissa käytetään narun sijasta ohutta rautalankaa tai naruun liimataan lasinsisruja. Usein lennättäjät myös putoavat katolta .


title: Lahore

text: Lamppujuhla, Mela Chiraghan, on kolmipäiväinen juhla jota vietetään punjabilaisen sufirunoilijan Shah Husseinin kuolinpäivän muistoksi.


title: Lahore

text:
Kansallinen hevos- ja karjanäyttely luetaan myös kulttuurin piiriin, onhan se kuuluisa viikon mittainen festivaali, johon kuuluu karjanäyttelyn lisäksi tanssivien hevosten ja kamelien esityksiä, tent pegging -nimellä tunnettuja taitoratsastuskilpailuja, kansantanssiesityksiä ja ilotulituksia .
The World Performing Arts Festival on marraskuussa järjestettävä suuri vuotuinen kansainvälinen tapahtuma, jonka ohjelmaan kuuluu musikaaleja, teatteriesityksiä, konsertteja, nukketeatteriesityksi, pantomiimeja jne. Taidetapahtuma kestää kymmenen päivää ja joka päivä on 15-20 esitystä.


title: Jerry Cotton

text: Jerry Cotton on kuvitteellinen FBI:n asiamies ja saksaa puhuvien maitten suosituin rikoslukemisto. Sarjaa on käännetty parillekymmenelle kielelle ja julkaistu yhteensä noin 850 miljoonaa kappaletta. Myös Suomessa Jerry Cotton menestyi erinomaisesti ja 1960-luvun lopulla lehden kirjoittajiksi ilmaantuivat myös ensimmäiset kotimaiset kirjoittajat.HS/ Heikkilä 16.2 1981.


title: Jerry Cotton

text: "Jerry Cotton" -sarjan idean keksi saksalaisen Bastei-viihdekustantamon johtaja Gustav Lubben. Cottonin hahmon takana puolestaan oli pesuainefirmassa työskennellyt Delfried Kaufmann. Jännitysviihteen veteraanina tunnettu Heinz Werner Höber kehitti ideaa eteenpäin ja loi tulevalle sarjalle profiilin ja sisällön. Ensimmäinen "Jerry Cotton" -tarina julkaistiin saksalaisessa "Bastei Kriminalroman" -rikosromaanisarjassa vuonna 1954. Tarinan kirjoitti Kaufmann. Kaksi vuotta myöhemmin Cotton sai Saksassa oman nimikkolehden ja nousi suosioon nopeasti.


title: Jerry Cotton

text: "Jerry Cottonilla" on pelkästään Saksassa ollut yli sata kirjoittajaa. Monet sikäläiset lukemistolehdet ovat saavuttaneet pitkäikäisen suosion. Nämä niin sanotut saksalaiset "Heftchen" (vihot) sisältävät pienoisromaanin verran tekstiä ja ovat pulp-lehtien perillisiä.


title: Jerry Cotton

text: Jerry Cotton on newyorkilainen G-mies, FBI:n agentti, joka laittaa rikolliset järjestykseen työtoverinsa Phil Deckerin kanssa. Cotton on kotoisin Connecticutin Harpersvillestä, ja hänen kasvattajinaan olivat isoäidin tervapamppu ja katekismus. Cottonin hyvä kunto ja vahvat kädet ovat peräisin seppä Callahanin pajasta, jossa hän toimi nuoruusvuosinaan 'sepänsällinä'. Hänen ajokkinaan on pitkään Jaguarin E-malli, mutta 2000-luvulla se vaihtuu XKR:n Coupé-malliin.


title: Jerry Cotton

text: Cotton pitää Four Roses -bourbonviskistä mutta osaa käyttäytyä myös humaltuneena. Hänen suhteensa naisiin on etäinen ja vain harvoin hän päästää näitä lähelleen. Selitys Cottonin käytöksestä kauniimpaa sukupuolta kohtaan löytyy hänen nuoruudestaan, jolloin tyttöystävä Amelie Purdy karkasi toisen miehen matkaan. Asia vaivaa Cottonia, vaikka hän ei sitä julkisesti kuulutakaan. Toimintamalliltaan Cotton on kovaotteinen, mutta hän ei ammu tappaakseen vaan tähtää rikollisia mieluummin jalkoihin. Hänen saksalainen versionsa on yhtä varovainen naisten suhteen (siellä puhutaan lajityypistä ”rikoksia ilman seksiä”, ”Crime without Sex”), mutta Saksan Cottonin liipasinsormi on suomalaista versiota paljon herkemmässä.Kolmio-Kirja Oy toi Jerry Cotton -sarjan Saksasta Suomeen vuonna 1961. Ensimmäinen suomeksi ilmestynyt "Jerry Cotton" oli "G-miehiä ja gangstereita vastaan" (Jerry Cotton Band 155: "Gegen G-Men und Gangster" (1960)), jonka käänsi Olavi Kaakinen. Lehden käännöstarinoita alettiin Suomessa muokata jo ensimmäisen tarinan jälkeen, sillä saksalaistyylinen raaka väkivalta sopi huonosti suomalaiseen jännityskirjallisuuteen.


title: Jerry Cotton

text: Eniten sarjan sisältöön vaikutti oululainen toimittaja ja Kaleva-lehden pakinoitsija Antti Aalto, joka puutteellisen kielitaitonsa ja sarjojen alkuperäismateriaalien kehnouden takia alkoi ensin voimakkaasti muokata tarinoita, lopulta kirjoittaa ne lähes kokonaan uusiksi. Karkean väkivallan ohella Aalto katsoi saksalaisten Cottonien rasitteeksi hienot tekniset vempaimet, joiden käyttöä ja tekniikkaa oli vaikea selittää suomalaisille lukijoille. Vastapainoksi hän kehitti Cottonin persoonaa maalaishenkisemmäksi ja lisäsi huumorin osuutta.


title: Jerry Cotton

text: Aallon ohella suomentajana jatkoi Olavi Kaakinen, jonka tekstit olivat enemmän suoria käännöksiä alkuperäisistä tarinoista. Kaakisen tunnisti ”kovaksikeitetymmästä” tyylistä, ja hän jätti päähenkilön luonteen muokkaamisen enemmän Aallon harteille.HS/ Salmela 1981.


title: Jerry Cotton

text: Vuonna 1962 Helsingin asemapoliisi ja kuvataidekriitikko Olavi Saarela liittyi Cottonien kääntäjäkaartiin. Aalto ja Saarela saivat kiitosta tavallisten lukijoiden lisäksi amerikansuomalaisilta, jotka kehuivat yksityiskohtien autenttisuutta. Aallolla oli apunaan muutama kuvakirja New Yorkista, hieno kartta, ravintolaluettelo sekä matkaopas, jotka hän vuonna 1968 luovutti seuraajalleen Seppo Tuiskulle.HS/ Salmela 1981.


title: Jerry Cotton

text: Päätoimittaja Seppo Tuisku oli kirjoitusviihteen monitoimimies, sillä hän oli kirjoittanut Outsiderina Pekka Lipposta ja Kalle-Kustaa Korkkia ja laatinut lukemistolehtiin ("Sirpale, Nyyrikki, Jännityslukemisto-Seikkailukertomuksia") jo 50-luvulta saakka. Kolmiokirjan päätoimittajana Tuisku kirjoitti joitakin kymmeniä Cotton-tarinoita, mutta samalla hän loi laajan kirjoittajien verkoston kehittelemään juonia, keräämään taustamateriaalia ja työstämään lehteä kahden numeron kuukausivauhdilla. Seppo Tuisku kävi kirjoittajatiimin tekstejä läpi joskus kovallakin kädellä.


title: Jerry Cotton

text: Kolmiokirja maksoi jokaisesta lehdestä kustannusoikeudet Saksaan, mutta suomalaiskirjoittajat tekivät usein tilalle kokonaan uuden Cotton-tarinan. Cottoniin ilmestyi myös suomalaisia henkilöhahmoja ja Jerryn kantapaikaksi muotoutui Max Salosen baari. Lapsiin kohdistunut väkivalta oli ehdoton tabu, ja myös erotiikkaa ja seksiä välteltiin. Poliittinen vinoilu korostui 1970-luvun alkupuolen Cottoneissa ja Vietnamin sota ja Watergate-skandaali saivat oman osansa päähenkilöiden heittämistä herjoista. Tarinoiden pohjaksi riittivät usein Seppo Tuiskun taltioimat lehtileikkeet, jotka käsittelivät kaikkea mahdollista.


title: Jerry Cotton

text: Jerry Cottonista tuli ilmiö, joka sai osakseen paitsi kansan suosion niin myös vakavaa akateemista tutkimusta. Professori Matti Kuusi kirjoitti vuonna 1976, että hänen mielestään "Jerry Cotton" ansaitsisi kotimaisen työn kunniapalkinnon siinä missä Antti Puuhaarakin.


title: Jerry Cotton

text: "Jerry Cottonin" menestys koki nopean laskun, kun saksalainen kustantaja vaati 1980-luvun alussa Kolmiokirjaa julkaisemaan saksalaisten tarinoiden käännöksiä. Päätoimittaja Seppo Tuisku pyysi apua nuorelta Tapani Baggelta, joka ryhtyi kääntämään Cottoneita. Myöhemmin vanhaan käytäntöön palattiin takaisin ja saksalaiset versiot hylättiin Baggen kirjoittaessa uusiksi kymmeniä Cotton-tarinoita muiden uusien kirjoittajien ohella.


title: Jerry Cotton

text: Kolmio-Kirjan lopetettua vuonna 2000 "Jerry Cottonin" kustantamisen lehti alkoi ilmestyä vajaan vuoden tauon jälkeen Musiikki-Mainos Ky Juntusen kustantamana. 2000-luvun ensimmäisen vuosikymmenen lopulla lehden välissä alkoi ilmestyä myös Jussi Piirosen toteuttama "Jerry Cotton" -sarjakuva.


title: Jerry Cotton

text: "Jerry Cottonin" suosio nousi nopeasti jo lehden ensimmäisten ilmestymisvuosien aikana samaan aikakauteen yleistyvästä televisiosta huolimatta. Myös perisuomalaiset suosikit Pekka Lipponen ja Kalle-Kustaa Korkki taipuivat Cottonin suosion edessä. Rautakirjan irtonumeromyynnissä Cotton oli vuoden 1963 kaikista lehdistä sijalla 19. Lukemistoista vain Nyyrikki ja sarjakuvalehdistä Aku Ankka yltivät suurempaan myyntiin. Cottonin varsinainen huippukausi ajoittui 1970-luvun alkuvuosiin, jolloin lehden levikki oli parhaimmillaan lähes 40 000 kappaletta, mutta hiipui lopulta 2 000 kappaleeseen. Suomessa lehteä on myyty eri muodoissaan 15 miljoonaa kappaletta. Vuonna 1973 lehti saavutti sijan 30, ja vuonna 1983 se oli pudonnut sijalle 42.


title: Jerry Cotton

text: Lehteen ovat vuosien varrella kirjoittaneet artikkelissa mainittujen henkilöiden lisäksi Simo Hämäläinen, Juha Ruusuvuori, Jouko Raivio, Juhana Lepoluoto, Seppo Valjakka, Pekka Kolehmainen, Timo Surkka, Petri Hirvonen, Juhana Hintsanen, Pentti Pesä ja Arto Ahlakorpi.


title: Jerry Cotton

text: Suomalaisten "Jerry Cotton" -tarinoiden nimet ovat usein olleet kekseliäitä muunnoksia suomalaisista sananparsista, kuten: ”Viuhahteleva viikatemies” (3/1975), ”Veripankki on eri pankki” (10/1981), ”Musta aukko päässä” (5/1979), ”KP auttaa keskittymään” (3/1982), ”Lyijypastilli – kurja kurkkupastilli” (9/1983), ”Rosvopaistia ja vasikoijien leikkeitä” (1/2002), ”Elämysloma helvetissä” (1/2004). Kansikuvana on yleensä ollut valokuva jostakin rikoselokuvasta.


title: Jerry Cotton

text: "Jerry Cotton" on jäänyt suomalaisten mieleen myös Moog Konttisen johtaman Kontra-yhtyeen hitistä ”Jerry Cotton” vuonna 1978 (alun perin The Kinksin "Jack the Idiot Dunce"). Cottonin voimakkaaseen nyrkiniskuun viittaava sanonta ”sepänsällin spesiaali” tuli aikoinaan suosituksi.


title: Jerry Cotton

text: Kirjailija, toimittaja Jouko Raivio oli aktiivinen Cotton-kirjoittaja 1975–1981. Sittemmin hän on tehnyt aiheesta sekä pro gradu -tutkielman ”Cottonin nyrkkisäännöt: G-mies Jerry Cotton -sarjan tuotantosäännöt” vuonna 1990 että vuonna 2012 väitöskirjan "Serenadi G-ruudissa".


title: Jerry Cotton

text: Elokuvissa Jerry Cottonia ovat esittäneet yhdysvaltalainen George Nader ja saksalainen Christian Tramitz. Nader teki vuosina 1965–1969 kahdeksan Cotton-elokuvaa, jotka työstettiin pääosin saksalaisin voimin. Elokuvat eivät olleet suuria menestyksiä, mutta Naderin hahmo jäi elämään Cottonina ja esiintyi lukuisissa sarjan kansikuvissa. Kymmenien vuosien kuluttua saksalaiset tekivät uusin voimin Cotton-elokuvan, joka sai ensi-iltansa vuonna 2010.


title: Kane (showpainija)

text:
Glenn Thomas Jacobs (s. 26. huhtikuuta 1967 Torrejón de Ardoz, Espanja) on yhdysvaltalainen showpainija, näyttelijä ja poliitikko. Parhaiten hänet tunnetaan nimellä Kane, jolla hän esiintyy WWE:ssä. Kane paini naamioituna vuosina 1997-2003, mutta joutui riisumaan naamionsa 2003 hävittyään mestaruuden Triple H:ille maskiottelussa. Hän on jälleen paininut naamioituna vuodesta 2011. Jacobs on esiintynyt monena eri hahmona, joita Kanen lisäksi ovat Angus King, The Black Knight, The Christmas Creature, Doomsday, Isaac Yankem ja Unabomb. Kane on 203 senttiä pitkä ja painaa 135 kiloa.
Hän on myös ollut Knox Countyin pormestari vuodesta 2017 alkaen. Hän on republikaani.


title: Kane (showpainija)

text: Jacobs aloitti showpainin St. Lousissa CSWA:ssa 1992, jossa hänet tunnettiin kehänimellä Angus King. Jacobs siirtyi sittemmin etelään, jossa hän otti kehänimekseen Doomsday, sekä Chrismas Creaturena USWA:ssa, jossa hän voitti raskaansarjan mestaruuden. Jacobs paini myös Bruiser Mastinona WCW:llä. SMW:ssä hänet tunnettiin Unabombina, jolloin hän voitti Al Snow:n kanssa SMW tag team mestaruuden 1995.


title: Kane (showpainija)

text: Jacobs siirtyi sittemmin WWF:n, jossa paini aluksi SMW:ssä käyttämällään nimellä Mike Unabomb muutaman ottelun. Hän muun muassa voitti helmikuussa 1995 Raw tapingissa Reno Rigginsin. Hän käytti kehänimeään aina elokuuhun 1995 saakka.


title: Kane (showpainija)

text: Jacobs esiintyi ensimmäisen kerran WWF:n televisiolähetyksessä Jerry Lawlerin yksityisenä hammaslääkärinä kesäkuussa 1995. Jacobsin suuren koon myötä Yankem kuvailtiin hirviömäisenä hahmona, jonka Lawler oli palkannut pääsemään eroon pitkäaikasesta vihollisestaan Bret Hartista. Kaksikko kohtasi toisensa useaan kertaan Bret Hartin ollessa yleensä voittavana osapuolena. Heidän ensimmäinen kohtaaminen tapahtui SummerSlamissa elokuussa 1995, jolloin Yankems hävisi hylkäyksellä. Hänet otteli usein voittookasti muita painijoita vastaan, mutta hävisi muun muassa Battle Royale ottelun lokakuussa 1995, jonka voitti Owen Hart. Yankem lopulta voitti yhdessä Lawlerin kanssa Hartin, jonka parina oli Hakushi 23. lokakuuta 1995 selätyksellä. Yankem otteli vielä sen jälkeen muita nimekkäitä painijoita vastaan, kuten Undertakeria Shawn Michaelsia ja Ultimate Warrioria vastaan, mutta hävisi heille selätyksellä. Lopulta syyskuussa 1996 Etelä-Afrikan kiertueella Yankemin hahmo sai päätöksen.


title: Kane (showpainija)

text: Syyskuussa 1996 Jacobs esiintyi Dieselinä ja Rick Bognar Razor Ramonina, kun kehähahmojen oikeat painijat Kevin Nash ja Scott Hall olivat siirtyneet WCW:hen. Kaksikon tarina oli lähinnä pilailla kaksikon kustannuksella. Dieselin roolissa Jacobs paini usein tag team otteluissa ja he muun muassa hävisivät WWF tag team mestaruuden hallitseville mestareille Owen Hartille ja British Bulldogille joulukuussa 1996. Kaksikko oli sitä ennen voittanu muun muassa Aldo Montoyan ja Barry Horowitz, sekä Brian Walshin ja Tony Royn muodostamat joukkueet. Mestaruusottelun jälkeen Jacobs otteli vielä Dieselin roolissa muun muassa Undertakeria vastaan WWF Superstars Of Wrestling Taping, jolle hän hävisi hylkäyksellä. Diesel osallistui vielä tammikuussa 1997 Royal Rumbleen, josta hän putosi jatkosta Stone Cold Steve Austinin ollessa kilpailun voittaja. Jacobs paini Dieselin roolissa vielä huhtikuuhun 1997 asti.


title: Kane (showpainija)

text: Toukokuussa 1997 Undertakerilla kerrottiin olevan kauan kadoksissa ollut veli, joka olisi tulossa WWF:n haastamaan hänet. Kane tuli lokakuussa 1997 kesken Undertakerin ja Shawn Michaelsin välisen Hell in a Cell ottelun ja aiheutti Undertakerille tappion Michaelsia vastaan selätyksellä. Kane kohtasi sen jälkeen 1998 puolella Undertakerin useaan kertaan, mutta hävisi hävisille veljelleen, kunnes voitti hänet kesäkuussa WWF Monday Night Raw ohjelmassa selätyksellä. Sen jälkeen Kane oli Mankindin tag team parina, kun he kohtasivat muun muassa Steve Austinin ja Undertakerin, joista ensimmäinen kohtaaminen päättyi tappioon ja toinen tasapeliin.


title: Kane (showpainija)

text: Kanesta tuli loputa WWF:n maailman raskaansarjan mestari voitettuaan Steve Austinin kesäkuussa 1998 King of the Ring tapahtumassa. Hän kuitenkin menetti mestaruutensa uusintaottelussa Austinia vastaan Monday Night Raw:ssa päivää myöhemmin selätyksellä. Heinäkuussa 1998 Kane otteli jälleen tag team otteluusa Mankindin parina. Kaksikko kohtasi Billy Gunnin ja Road Doggin, joilta he voittivat WWF:n tag team mestaruuden. Heidän uusintaottelu päättyi tasapeliin, jonka jälkeen Kane ja Mankind puolustivat mestaruuttaan toisen kerran Fully Loaded tapahtumassa. Kaksikko menetti mestaruutensa Steve Austinia ja Undertakeria vastaan. Kaksikon ottelut eivät sujuneet enää entiselleen ja he hävisivät muun muassa Owen Hartille ja Rocky Maivialle. Kane ja Mankind saivat lopulta uuden mahdollisuuden otella tag teamin mestaruudesta voitettuaan Billy Gunnin ja Road Doggin uudelleen. Elokuussa 1998 Kane ja Mankind voittivat toisen kerran tag team mestaruuden hallitsevilta mestareilta Animalilta ja Hawkilta Sunday Night Heatissa. Mestaruuden jälkeen Kane muodosti lyhytkestoisen tag team joukkueen Undertakerin kanssa. Sitä ennen Kane voitti Euroopan mestaruuden syyskuussa 1998 D-Lo Brownia vastaan hylkäyksellä. Sittemmin Kane ja Undertaker voittivat muun muassa Animal ja Drozin, sekä Billy Gunnin ja Steve Austinin. Kaksikko myöhemmin kohtasi WWF:n hallitsevan raskaansarjan mestarin Steve Austinin mestaruusottelussa, jonka he voittivat yhteisellä selätyksellä. Tulos kuitenkin mitätöitiin tämän vuoksi, jonka jälkeen Kane kohtasi Undertakerin mestaruudesta, jota Austin tuomaroi. Ottelu päättyi tasan, jonka myötä mestaruus jätettiin avoimeksi. Sittemmin lokakuusta lähtien Kane kohtasi useaan kertaan Austinin ja Undertakerin nelinottelussa, joissa Kane oli usean häviävänä osapuolena. Elokuussa 1999 Kane voitti X-Pacin kanssa tag team mestaruuden Bradshaw:ta ja Faarooqin joukkuetta vastaan. He kuitenkin menettivät mestaruuden SummerSlamissa elokuussa 1999 Big Show:lle ja Undertakerille. Kane ja X-Pac haastoivat Big Show:n ja Undertakerin uusintaotteluun kahdesti, mutta hävisivät molemmilla kerroilla. Syyskuussa 1999 Kane oli ottelemassa Unforgiven tapahtumassa Six-Pack Challengessa WWF:n maailman raskaansarjan mestaruudesta, jonka voitti Triple H. Kane sai tämän jälkeen vielä kahdesti mahdollisuuden haastaa mestaruuksista vuoden 1999 puolella. Aluksi hän kuitenkin hävisi Hardcore mestaruuden Big Boss Manille marraskuussa 1999 ja sen jälkeen Big Show:ta vastaan käyty WWF:n maailman raskaansarjan mestaruudesta päättyi tasapeliin joulukuussa 1999. Sittemmin Kane nähtiin 2000-vuosikymmenellä muutaman kerran haastamassa mestaruuksista, kuten heinäkuussa Rishia ja Val Venista vastaan WWF:n Intercontinental mestaruudesta ja syyskuussa Fatal 4-Way ottelussa raskaansarjan mestaruudesta, jossa olivat Chris Benoit, Undertaker ja The Rock Kanen lisäksi. Hän haastoi vielä toisen kerran mestaruudesta marraskuussa 3-Way ottelussa, jossa olivat myös Kurt Angle ja Triple H. Heti perään Kane otteli myös WWF:n Hardcore mestaruudesta Steve Blackmania vastaan, mutta kuten edellisten mestaruusotteluiden tavoin Kane hävisi kaikki.


title: Kane (showpainija)

text: Tammikuussa 2001 Kane teki silloisen ennätyksen Royal Rumblessa eliminoituaan yhteensä yksitoista painijaa, mutta sijoittui silti ottelussa toiseksi Steve Austinin voitettua kilpailun. Sittemmin Roman Reigns rikkoi hänen ennätyksen 2014. Huhtikuussa 2001 Kane voitti Hardcore mestaruuden WrestleMania X-Sevenissä voitettuaan hallitsevan mestarin Ravenin ja Big Shown:n. Tämän jälkeen hän liittoutui jälleen Undertakerin kanssa ja he perustivat tag team joukkueen Brothers of Destruction. Kane voitti sillä välin yksinään Booker T:tä vastaan WCW: raskaansarjan mestaruuden, kunnes Kane ja Undertaker hallitsivat yhdessä tag team otteluita. He voittivat kaksi vastaan kaksi Steel Cage -ottelussa Diamond Dallas Pagen ja Kanyonin WWF:n ja WCW:n tag team mestaruudet SummerSlamissa elokuussa 2001. Tämän jälkeen he puolustivat mestaruuksiaan kahdesti peräkkäin WWF Livessä Bubba Ray Dudleyta ja D-Von Dudleyta vastaan. Kaksikko menetti WWF tag team mestaruutensa syyskuussa 2001 Monday Night Raw:ssa Bubba Ray Dudleylle ja D-Von Dudleylle. Sitä vastoin WCW mestaruutta he onnistuivat puolustamaan kolmannen kerran Unforgivenissa Brian Adamsia ja Bryan Clarkia vastaan. Kane ja Undertaker lopulta menettivät myös WCW mestaruuden Booker T.:lle ja Testille, mutta voittivat sen pian takaisin 30. syyskuuta WWF Livessä. Kaksikko yritti voittaa vielä marraskuussa WWF:n tag team mestaruutta takaisin, mutta eivät kyenneet siinä. Marraskuussa Kane otteli Rob Van Damea vastaan Hardcore mestaruudesta, mutta hävisi selätyksellä. Sittemmin Kane muodosti Big Show:n kanssa tag team parin hetkellisesti ja voitti WWF:n tag team mestaruuden.


title: Kane (showpainija)

text: Myöhemmin 2003 Kane muodosti tag team parin Rob Van Damin kanssa. Kaksikko voitti Triple-Threat Tag Elimination ottelussa WWE:n tag team mestaruuden toukokuussa 2003. He puolustivat tämän jälkeen mestaruutta kolmesti peräkkäin muun muassa Bubba Ray Dudleyta ja D-Von Dudleyta vastaan, sekä Ric Flairia ja Triple H:ta vastaan. He menettivät lopulta mestaruuden Bad Bloodissa kesällä 2003 Rene Dupreelle ja Sylvain Grenierille, joka pian päätti Kanen tarinan.


title: Kane (showpainija)

text: Kanen hävittyä Van Damin kanssa tag team mestaruutensa Triple H tarjosi Kanelle paikkaa Evolution tallissa ja Raw:n yhteispääjohtaja Steve Austin tarjosi samalla Kanelle tilaisuuden kohdata Triple H WWE:n raskaansarjan mestarudesta, mutta mikäli hän kieltäytyisi Triple H:n tarjouksesta. Raw'n toinen pääjohtaja Eric Bischoff sitä vastoin sanoi Kanen hävitessä mestaruusottelun joutuvan riisumaan naamionsa. Kane myös hävisi ottelunsa Triple H:lle, jonka joukkuekaverit auttoivat voitossa puuttumalla ottelun kulkuun. Tämän jälkeen Kane otteli Van Damia vastaan useaan kertaan vuoden aikana ja voitti hänet enimmäisen kerran SummerSlamissa selätyksellä. Kane voitti myös kahdesti Shane McMahonin muun muassa Survivor Seriesissä. Uudessa roolissa Kane haastoi aluksi kahdesti WWE:n raskaansarjan mestaruudesta aluksi Bill Goldbergia ja sittemmin myös Triple H:ta vastaan, mutta hävisi kummallakin kerralla. 2004 ei mennyt Kanen kannalta menestyksekkäästi ja hän hävisi muun muassa kahdesti haastajan roolissa WWE:n raskaansarjan mestaruuden Chris Benoitille.


title: Kane (showpainija)

text:
Sitä vastoin vuosi 2005 meni Kanelta menestyksekkäämmin voitettuaan muun muassa Edgen kahdesti, jonka kanssa hänellä oli feudi. Kane liittoutui jälleen Big Show:n kanssa tag team pariksi ja he voittivat marraskuussa 2005 WWE:n tag team mestaruuden Lance Cadelta ja Trevor Murdochilta. Kaksikko voitti myös loppu vuodesta muun muassa John Bradshaw Layfieldin ja Rey Mysterion tag teamin, sekä Batistan ja Rey Mysterion. Kane yritti otella 2006 WWE:n mestaruudesta kuuden painijan Elimination Chamber ottelussa, jonka John Cena lopulta voitti. Huhtikuussa 2006 Kane ja Big Show puolustivat tag team mestaruuttaan WrestleMania 22:ssa Carlitoa ja Chris Mastersia vastaan, mutta menettivät mestaruuden heti Monday Night Raw:ssa Kennylle ja Mikeylle. Tämän jälkeen Kane ja Big Show kohtasivat toisensa kahdesti, mutta molemmilla kerroilla ottelu päättyi tasapeliin. 2007 hävittyään Great Khalille WrestleMania 23:ssa hän kohtasi Great Khalin uudelleen
Battle Royale -ottelussa usean muun painijan kanssa. Great Khalin voitettua hänet julistettiin WWE:n raskaansarjan mestariksi. Kane haastoi sittemmin Batistan kanssa Great Khalin raskaansarjan mestaruudesta Triple-Threat -ottelussa, mutta hävisi ottelun. Elokuussa Kane ja Batista ottelivat yhdessä voitokkaasti Great Khalia vastaan, joka oli muodostanut joukkueen Finlayn kanssa. Kaksikko kohtasi myöhemmin uudelleen Smackdownissa, jolloin Kane ja Batista olivat jälleen parempia. Kane kohtasi Great Khalin vuoden aikana muutaman kerran ja voitti hänet lopulta yksi vastaan yksi ottelussa lokakuussa 2007. Loppu vuodesta Kane muodosti CM Punkin kanssa tag teamin, joka osoittautui menestyksekkääksi, vaikka kaksikko ei vuoden aikana otellut mestaruuksista. He voittivat yhdessä muun muassa Big Daddy V & John Morrison & The Mizin Handicap tag ottelussa ja Deuce & Dominon tavallisessa ottelussa.


title: Kane (showpainija)

text: Maaliskuussa 2008 Kanesta tuli WrestleMania XXIV:ssa ECW mestari voitettuaan Chavo Guerreron. Hän puolusti mestaruuttaan ensimmäisen kerran kuukautta myöhemmin Guerreroa vastaan uudelleen ja voitti ottelun selätyksellä. Toukokuussa Judgment Dayssa Kane ja CM Punk pääsivät ottelemaan tag teamin mestaruudesta, mutta kaksikko hävisi ottelunsa John Morrisonille ja The Mizille. Kane menetti ECW mestaruutensa Mark Henrylle Night of Championsissa selätyksellä. Kane voitti elokuussa Battle Royale -ottelun, jossa olivat mukana Batista, CM Punk ja John Bradshaw Layfield. Kane otteli perään WWE:n raskaansarjan mestaruudesta 5-way ottelussa, jonka lopulta voitti Chris Jericho.


title: Kane (showpainija)

text:
2009 vuosi meni heikommin Kanelta, hän otti osaa Royal Rumbleen, jonka voitti Randy Orton. Helmikuussa Kane haastoi Elimination Chamber -ottelussa John Cenan neljän muun painijan kanssa WWE:n raskaansarjan mestaruudesta, jonka lopulta voitti Edge. Kane onnistui voittamaan vuoden aikana muun muassa The Boogeymanin, Rey Mysterion, CM Punkin kahdesti, R-Truthin ja The Great Khalin kahdesti, joista yksi tuli SummerSlamissa. Loppuvuodesta Kane voitti myös Zack Ryderin ja Dolph Zigglerin.
2010 Kane oli mukana WrestleMania XXVI:ssa Money in the Bank -ottelussa, jonka voitti Jack Swagger. Hän kävi sen jälkeen voittamassa Heath Slaterin NXT:ssä huhtikuussa ja MSG Show:ssa kesäkuussa Kane voitti CM Punkin. Kaksikon uusintaottelu heti perään päättyi tasapeliin. Heinäkuussa Kane haastoi ensimmäisen kerran WWE:n raskaansarjan mestaruudesta Fatal 4-Way -ottelussa, jossa Rey Mysterio onnistui puolustamaan mestaruuttaan. Tämän jälkeen Kane voitti Money In The Bank ottelun, kahdeksan painijan ottelussa. Voiton myötä hän haastoi uudelleen Rey Mysterion raskaansarjan mestaruudesta, jonka Kane onnistui tällä kertaa voittamaan selätyksellä. Kane onnistui puolustamaan mestaruuttaan kaksikon uusintaottelussa. Kane puolusti toisen kerran mestaruuttaan voitokkaasti Triple Threat Steel Cage -ottelussa, jossa häntä vastassa olivat Jack Swagger ja toistamiseen Rey Mysterio. Elokuussa Mysterio haastoi Kanen uudelleen mestaruudesta, mutta Kane onnistui puolustamaan mestaruuttaan kolmannen kerran. Jack Swagger ja Rey Mysterio haastoivat toisen kerran Kanen Triple Threat Steel Cage -ottelussa raskaansarjan mestaruudesta, jonka Kane onnistui puolustamaan neljännen kerran. Syyskuussa Kane puolusti jo viidennen kerran mestaruuttaan tällä kertaa Undertakeria vastaan, kun ottelu päättyi tasapeliin. Kaksikon uusintaottelu käytiin Night of Championsissa, jossa Kane onnistui puolustamaan mestaruuttaan kuudennen kerran selätettyään Undertakerin. Undertaker haastoi Kanen uusintaan, mutta ei mestaruudesta ja onnistui voittamaan hänet. Kaksikon kolmasottelu peräkkäin oli tällä kertaa mestaruudesta ja Kane puolusti mestaruuttaan jo seitsemännen kerran voitokkaasti. Seuraavat kaksi ottelua Kane hävisi hylkäyksellä Undertakerille ja Big Show:lle, mutta sai pitää mestaruutensa. Hän kohtasi syyskuussa jälleen Undertakerin New Yorkin katutappelussa, jonka Kane voitti ja puolusti mestaruuttaan kymmenennen kerran. Seuraavassa ottelussa Kane hävisi ei-mestaruusottelussa Randy Ortonille, kunnes puolusti mestaruuttaan Undertakeria vastaan Bragging Rightissa Buried Alive -ottelussa, jonka Kane voitti. Marraskuussa Kane jatkoi mestaruutensa puolustamista Big Show:ta vastaan, joka päättyi tasapeliin. Ranskassa käydyssä uusintaottelussa Kane voitti Big Show:n ja piti mestaruutensa. Big Show haastoi vielä viidesti Kanen WWE:n raskaansarjan mestaruudesta, mutta heidän väliset ottelut päättyivät tasapeliin. John Cena haastoi myös Kanen mestaruusottelussa, mutta sekin päättyi tasapeliin, kuten seuraava ottelu jälleen Big Show:ta vastaan. Lopulta Turkissa käydyssä ottelussa Kane voitti Big Show:n ja puolusti jälleen mestaruuttaan. Myös Edgea vastaan käyty mestaruusottelu päättyi tasapeliin. John Cena ja myöhemmin Edge onnistuivat voittamaan Kanen joulukuussa hylkäyksellä, jonka johdosta Kane sai pitää mestaruutensa molemmilla kerroilla. Lopulta 19. joulukuuta 2010 Kane menetti mestaruutensa 4-Way TLC-ottelussa, jonka voitti Edge. Kane yritti loppu vuodesta voittaa mestaruutensa takaisin, mutta hävisi Edgelle aluksi kahdesti Steel Cage -ottelussa. Kane haastoi vielä 3-Way Steel Cage -ottelussa Edgen yhdessä CM Punkin kanssa kahdesti, mutta hävisi myös ne molemmilla kerroilla.


title: Kane (showpainija)

text: 2011 Kane jatkoi menestystään tag teamissa voitettuaan Big Show:n kanssa tällä kertaa WWE:n tag team mestaruuden Heath Slater & Justin Gabrielia vastaan. He puolustivat tämän jälkeen viidesti peräkkäin uusintaotteluissa Heath Slateria ja Justin Gabrielia vastaan. Seuraavaksi Kane ja Big Show puolustivat menestyksekkäästi Wade Barrett & Ezekiel Jacksonia vastaan toukokuussa ja muutamaa päivää myöhemmin CM Punkia ja Mason Ryania vastaan Over the Limitissä. 23. toukokuuta Kane ja Big Show menettivät mestaruutensa hävittyään David Otungalle ja Michael McGillicuttylle. Mestaruuden jälkeen Kane kohtasi muun muassa Mark Henryn neljästi kesäkuussa, joista hän voitti kaksi. Heinäkuussa Kane kärsi polvivammasta ja joutui sairaslomalle viideksi kuukaudeksi palattuaan vasta joulukuussa takaisin kehään.


title: Kane (showpainija)

text: Marraskuussa 2011 oli viittauksia Kanen paluusta ja lopulta joulukuussa Kane teki paluun ylläpidettyään aluksi metallista naamiota ja keskeytettyään Mark Henryn ja John Cenan välisten ottelun hyökkäämällä Cenan kimppuun ja paljastamalla uuden naamionsa. Kane kohtasi tämän jälkeen Cenan joulukuussa viidesti, mutta hävisi jokaisella kerralla hylkäyksellä. Sama jatkui myös läpi tammikuun ja helmikuun 2012, kunnes maalikuussa Kane otti ensimmäisen voittonsa R-Truthia vastaan. Hän kohtasi sen jälkeen uudelleen Cenan kymmenen kertaa Last Man Standing -ottelussa, mutta hävisi jokaisella kerralla. Kane onnistui välissä voittamaan Big Show:n, sekä Randy Ortonin ja Sheamusin tag team ottelussa yhdessä Daniel Bryanin kanssa. Huhtikuussa Kane voitti Ortonin WrestleMania XXVIII:ssa, jonka jälkeen Kanen tappioputki jatkui läpi huhtikuun. Heikosta menestyksestä huolimatta Kane haastoi kesäkuussa Sheamusin WWE:n raskaansarjan maailmanmestaruudesta, mutta hävisi ottelun. Heti perään Kane voitti The Great Khalin ykköshaastajan paikasta ja sai näin uuden tilaisuuden otella raskaansarjan mestaruudesta Sheamusia vastaan. Kane haastoi kahdesti Sheamusin, mutta hävisi molemmilla kerroilla mestaruuden. Noin viikkoa myöhemmin Kane sai uudelleen tilaisuuden otella mestaruudesta, mutta hävisi jälleen kahdesti Sheamusille mestaruusottelun. Kane haastoi heti perään CM Punkin WWE:n mestaruudesta 3-Way -ottelussa yhdessä Daniel Bryanin kanssa, mutta hävisi ottelun. Loppukuusta Kane voitti viimeiset kolme otteluaan Heath Slateria ja kahdesti Chris Jerichoa vastaan. Heinäkuussa Kane haastoi jälleen CM Punkin WWE:n mestaruudesta tällä kertaa 4-Way -ottelussa, mutta oli häviävänä osapuolena. Myöhemmin Kane oli mukana ottelemassa ykköshaastajan paikasta Money in the Bank -ottelussa, jonka John Cena lopulta voitti ja vei Kanen ja kolmen muun painijan mahdollisuuden haastaa CM Punk. Kane sai kuitenkin tilaisuutensa otella CM Punkia vastaan mestaruudesta 3-Way -ottelussa, jossa oli mukana myös Daniel Bryan. Kane ei kuitenkaan onnistunut tälläkään kertaa voittamaan mestaruutta. Kane sai vielä heinäkuun lopulla mahdollisuuden otella mestaruudesta kahdesti, mutta ei kyennyt voittamaan kummallakaan kerralla CM Punkia.


title: Kane (showpainija)

text: Elokuussa 2012 Kane siirtyi Smackdownin puolelta haastamaan Raw:n raskaansarjan mestaruudesta. Hän kohtasi aluksi kahdesti hallitsevan mestarin Sheamusin 4-Way-ottelussa, jotka hän hävisi, sekä kolmannella kerralla 3-Way-ottelussa. Syyskuussa Kane liitoutui Daniel Bryanin kanssa, joka oli aluksi hänen vuoden pahimpia kilpailijoita. Kaksikko voitti aluksi tag teamin ykköshaastajan paikan Titus O'Neilia ja Darren Youngia vastaan, jonka jälkeen he hävisivät mestaruusottelun Kofi Kingstonille ja R-Truthille. Päivää myöhemmin Kane ja Bryan haastoivat uusintaotteluun ja voittivat Kingstonin ja R-Truthin. Se oli samalla Kanen toinen tag team mestaruus voitettuaan sitä ennen WWF:n tag teamin yhdeksän kertaa. Kane ja Bryan puolustivat mestaruuttaan menestyksekkäästi syyskuun aikana neljä kertaa muun muassa Darren Youngia ja Titus O'Neilia vastaan. Kaksikko piti mestaruuttaan hallussa myös koko lokakuun puolustaen vielä kaksitoista kertaa, yhteensä jo kuusitoista kertaa. Lokakuussa he puolustivat mestaruutta muun muassa Kofi Kingstonia ja R-Truthia vastaan kolmesti, sekä Primo ja Epicoa vastaan kolmesti. Marraskuussa Kane ja Bryan saivat uusia haastajia, jotka he voittivat kaikki puolustaessaan kuukauden aikana yksitoista kertaa muun muassa Cody Rhodesia ja Damien Sandowia vastaan. Joulukuussa Kane ja Bryan puolustivat mestaruutta kolmesti muun muassa Heath Slateria ja Drew McIntyrea vastaan. Tammikuussa kaksikko puolusti mestaruutta menestyksekkäästi neljä kertaa voittaen muun muassa Dean Ambrosen ja Seth Rollinsin hylkäyksellä. Kane otti osaa myös välissä Royal Rumbleen, jonka John Cena voitti. Myös helmikuussa Kane ja Bryan puolustivat tag team mestaruutta menestyksekkäästi nyt kolme kertaa kuukauden aikana. Kane oli mukana ottelemassa raskaansarjan ykköshaastajan paikasta Elimination Chamberissa, jonka lopulta voitti Jack Swagger. Kane ja Bryan jatkoivat menestystään tag team parina myös maaliskuussa puolustettuaan mestaruutta nyt seitsemän kertaa kuukauden aikana. Kane otteli loppukuukaudesta WWE:n raskaansarjan ykköshaastajan paikasta kymmenen miehen Battle Royal -ottelussa, jonka voitti Wade Barrett. Huhtikuussa Kanen ja Bryanin tag team mestaruuden puolustaminen jatkui neljän puolustetun ottelun verran, he kohtasivat jokaisella kerralla Dolph Zigglerin ja Big E Langstonin. Ensimmäinen näistä käytiin WrestleMania XXIX:ssä. Toukokuussa 2013 Kanen ja Bryanin tag team mestaruusputki sai päätöksen. He voittivat aluksi Roman Reignsin ja Seth Rollinsin hylkäyksellä, mutta viikkoa myöhemmin Extreme Rulesissa kaksikko voitti Kanen ja Bryanin Tornado-ottelussa. Kane yritti Bryanin kanssa voittaa mestaruuden takaisin, mutta hävisivät ensimmäisen kohtaamisen toukokuun lopulla. Kesäkuussa he yrittivät kolmesti voittaa mestaruuden, mutta epäonnistuivat voittaessaan Rollinsin ja Reignsin hylkäyksellä. Sama toistui myös heinäkuussa, kun Kane yhdessä Bryanin kanssa voittivat ottelun hylkäyksellä, mutta eivät tämän johdosta saaneet mestaruutta. Kaksikon noin kahden kuukautta kestänyt voittoputki tag teamissa katkesi mestaruustappioon. Kane kohtasi Bray Wyattin Ring of Fire -ottelussa SummerSlamissa, jonka hän hävisi ja jäi muutaman kuukauden tauolle Wyattin perheen kannettua hänet pois kehästä.


title: Kane (showpainija)

text: Kane palasi lähes kahden kuukauden tauon jälkeen ottelemaan The Mizia vastaan, jonka hän voitti lyhyen ottelun päätteeksi. Kane nähtiin sittemmin Raw:ssa vannomassa valaa Stephanie McMahonille luovuttaen naamionsa ja olemalla yksi The Authority -ryhmän jäsenistä. Kane käytti tämän jälkeen pukua ja solmiota muiden yhtiön jäsenien tavoin, joiden tavoitteena oli saada Randy Orton uudeksi WWE mestariksi. Kane oli mukana vuoden 2014 Royal Rumblessa, jossa CM Punk pudotti hänet jatkosta, kunnes Kane tuli kesken ottelun takaisin ja pudotti vastaavasti Punkin jatkosta. Ottelun lopulta voitti Batista. Kane otteli myös WrestleMania XXX:ssa, jossa hän hävisi yhdessä Billy Gunnin ja Road Doggin kanssa Dean Ambroselle, Seth Rollinsille ja Roman Reignsille. Kane oli mukana kesäkuussa 2014 Money in the Bank -ottelussa, jossa panoksena oli WWE:n raskaansarjan mestaruus, jonka John Cena lopulta voitti. Tammikuussa 2015 Kane rikkoi Royal Rumblessa ennätyksen eliminoituaan viisi kilpailijaa ottelun aikana, jonka myötä hän nousi 44 eliminoitujen ottelijoiden määrään kaikki Royal Rumblet yhteenlaskettuna. Edellistä ennätystä pitivät hallussaan Shawn Michaels ja Undertaker 39:llä. Roman Reigns voitti 2015 Royal Rumblen, kun Kane putosi jatkosta kolmanneksi viimeisenä. Maaliskuussa Kane oli mukana WrestleMania XXXI:ssa kolmenkymmenen painijan Battle Royal -ottelussa, jonka voitti Big Show. Huhtikuussa Kane pääsi haastamaan John Cenaa Yhdysvaltain mestaruudesta, mutta hävisi ottelun. Kuukautta myöhemmin Kane sai uuden tilaisuuden otella kahdesti Yhdysvaltain mestaruudesta, mutta hävisi molemmilla kerroilla Cenalle. Kane otteli vielä heinäkuussa virkapukuisena Kanena, mutta jatkoi heikkoa menestystä läpi kaksi vuotisen ajan.


title: Kane (showpainija)

text: Kane palasi takaisin vanhaan rooliinsa syksyllä 2015 estäessään Sheamusia käyttämästä voittamaansa Money in the Bank salkkua. Kane voitti sittemmin Seth Rollinsin yhdessä D-Von Dudleyn ja Bubba Ray Dudleyn kanssa, jonka jälkeen hän jatkoi Rollins kanssa feudia. Lokakuussa Kane muodosti jälleen tag team parin Undertakerin kanssa ja otteli lokakuun lopulla Hell in a Cellissä WWE:n raskaansarjan mestaruudesta Rollinsia vastaan, mutta hävisi sen. Hän haastoi Rollinsin toistamiseen marraskuussa mestaruusotteluun, mutta hävisi jälleen. Kane oli sittemmin osallisena useissa katutappeluissa, jotka hän voitti Big Show:ta vastaan. Joulukuussa Kane palasi ottelemaan Bray Wyattia vastaan, jonka hän voitti useaan kertaan, paitsi SuperSmackDown LIVE! ohjelmassa.


title: Pisaralla pisimmälle

text: Pisaralla pisimmälle -kilpailussa ( tai "Eco-Marathon") tarkoituksena on sääntöjen puitteissa käyttää niin vähän polttoainetta kuin mahdollista määrätyllä, kaikille samanpituisella matkalla, sallitussa ajassa. Tulokset määräytyvät käytetyn polttoaineen määrän mittaamisella.


title: Pisaralla pisimmälle

text: Kilpailuja järjestetään moottoriradoilla ympäri maailmaa. Kilpailussa ajetaan erikoisrakenteisilla ajokeilla, joissa on kolme tai neljä pyörää. Säännöissä on tarkat määräykset ajokin raideleveydestä, akselivälistä, korkeudesta, kuljettajan näkyvyydestä , turvallisuudesta ja jarruista.


title: Pisaralla pisimmälle

text: Polttoaineena saa käyttää vain järjestäjien jakamaa polttoainetta, vapaasti myytävää 98-oktaanista lyijytöntä bensiiniä tai dieselöljyä, ilman mitään lisäaineita, lukuun ottamatta kaksitahtimoottorin voiteluöljyä, jonka kulutus lasketaan mukaan kokonaiskulutukseen. Kaiken muunlaisen varastoidun energian (sähkö, paineilma jne.) käyttö ajokin liikuttamiseen on kielletty, kuten myös ajokin aerodynaamisen muodon muuttaminen.


title: Pisaralla pisimmälle

text: Yleisin ajotekniikka on vaiheittainen kiihdyttäminen, jossa ajokki kiihdytetään radasta ja ajokista riippuen n. 30-40 km/h nopeuteen, sammutetaan moottori ja rullataan, kunnes nopeus on 10-20 km/h, jolloin jälleen uusi kiihdytys ja rullaus jne. Keskinopeusvaatimus on 25 km/h. Kilpailumatka on tavallisesti noin 15-20 km.


title: Pisaralla pisimmälle

text: Kisassa on kaksi luokkaa: avoin luokka ja perusluokka. Avoimen luokan ajokkia rajoittavat vain yleiset rakennesäännöt, mutta perusluokassa on lisärajoituksia kilpailun tasoittamiseksi ja etenkin ajokin hinnan pitämiseksi kohtuullisena.


title: Pisaralla pisimmälle

text: Perusluokan lisärajoitukset ovat pääpiirteissään seuraavat:


title: Arto Tähtinen

text:
Arto Tähtinen, (s. 18. lokakuuta 1945, Oulu) on Metsäteollisuus ry:n työmarkkinajohtaja. Hän on koulutukseltaan varatuomari.
Tähtinen on jo 1970-luvulta kuulunut metsäteollisuuden työnantajapiireihin. Hänen isänsä vuorineuvos Mikko Tähtinen oli Kajaani OY:n toimitusjohtaja. Arto Tähtinen on tullut suurelle yleisölle tunnetuksi työmarkkinaneuvotteluista. Kun metsäteollisuus irtautui vuonna 2005 tulopoliittisesta kokonaisratkaisusta, hänet nähtiin usein neuvottelemassa Paperityöläisten liiton puheenjohtajan Jouko Ahosen kanssa. Erimielisyydet johtivat alkukesästä työnseisauksiin ja työnantajapuolen asettamaan työsulkuun, joka venyi noin kuuden viikon mittaiseksi.


title: Jaguarundi

text: Jaguarundi ("Puma yagouaroundi" syn. "Herpailurus yaguarondi", "Felis yaguarondi") on Etelä- ja Keski-Amerikassa elävä keskikokoinen kissaeläin.


title: Jaguarundi

text: Sana "jaguarundi" on lähtöisin muinaistupin kielen sanasta "yawaum'di".


title: Jaguarundi

text:
Jaguarundin alapuolelta joskus hieman vaaleampi turkki on muilta osin jokseenkin tasavärinen. Lajin tumman ruskeanharmaat ja punervanharmaat värimuodot, ovat yleisimpiä. Aikaisemmin värimuotoja pidettiin eri lajeina: harmaasta käytettiin nimitystä "jaguarundi" ja punertavasta nimitystä "eyra".
Jaguarundin pituus on noin 55–77 cm, josta hännän pituus noin 33–60 cm, ja paino noin 4,5–9 kiloa.


title: Jaguarundi

text: Jaguarundi esiintyy Amerikan trooppisilla ja lauhkeilla seuduilla Texasin eteläosasta Pohjois-Argentiinaan. Myös Brasilia, Venezuela, Paraguay, Nicaragua, Peru ja Ecuador kuuluvat sen levinneisyysalueeseen.


title: Jaguarundi

text: Jaguarundin tyypillistä elinympäristöä ovat Etelä- ja Keski-Amerikan trooppiset metsät.


title: Jaguarundi

text: Jaguarundit etsivät ravintonsa yksikseen tai joskus pareittain. Useimmista muista kissaeläimistä poiketen laji on aktiivinen yleensä päivisin. Saalistaessaan jaguarundi väijyy tavallisesta maassa pesiviä lintuja, samoin kuin jyrsijöitä ja muita pikkunisäkkäitä.


title: Uudenvuodenpäivä

text: Uudenvuodenpäivä on juhlapäivä, jota vietetään 1. tammikuuta, vuoden ensimmäisenä vuorokautena. Päivää edeltää 31. joulukuuta vietettävä uudenvuodenaatto. Vuoden vaihtumisen sijoitti tammikuun alkuun Julius Caesar vuonna 46 eaa., sitä ennen roomalaiset olivat aloittaneet vuoden maaliskuusta.


title: Uudenvuodenpäivä

text: Uudenvuodenpäivä on Suomessa ja useissa muissa maissa pyhäpäivä. Suomessa uudenvuodenpäivään kuuluu presidentin pitämä uudenvuodenpuhe. Itävallassa pidetään Wienin filharmonikkojen uudenvuoden konsertti.


title: Uudenvuodenpäivä

text: Uuden vuoden alkaessa moni tekee uudenvuodenlupauksia, joilla pyritään muuttamaan omia tapojaan paremmiksi tai asetetaan tavoitteita, kuten oman yleiskuntonsa parantaminen kuntoilun avulla.


title: Uudenvuodenpäivä

text: Kristinuskossa uudenvuodenpäivä on keskiajalta lähtien kirkkovuoden merkkipäivänä Jeesuksen ympärileikkauksen ja nimenannon päivä. Katolisessa kirkossa päivä on nykyään kuitenkin omistettu Neitsyt Marialle.


title: Jorma Piisinen

text: Jorma Piisinen eli Remontti-Reiska (s. 1. maaliskuuta 1960 Varkaus) on suomalainen juontaja, toimittaja ja itseoppinut rakennus- ja remonttimies. Hänet tunnetaan parhaiten remonttimiesjuontajana käytännön kodinkorjausohjeita tarjoavasta makasiiniohjelmasta "Joka kodin asuntomarkkinat". Ohjelmaa esitettiin MTV3:lla vuosina 1991–2010, ja Piisinen siirtyi sen päähahmoksi vuonna 1993. Ohjelmasta saamansa julkisuuden johdosta hän ollut esillä kertomassa remontointiasioista useilla messuilla.


title: Jorma Piisinen

text: Piisinen toimittaa TM Rakennusmaailma -lehteen omaa "Remontti-Reiska" osiota, jossa Piisinen testaa erilaisia rakennustyökaluja ja -menetelmiä.


title: Jorma Piisinen

text: Joka kodin asuntomarkkinat päättyi vuonna 2010, mutta Remontti-Reiska sai MTV3 MAX -kanavalla oman ohjelman "Remontti-Reiska", joka alkoi 29. lokakuuta 2010.


title: Jorma Piisinen

text: Piisinen harrastaa moottoripyöräilyä ja hän toimi mm. Tekniikan maailman testausryhmässä 2010, jossa testattiin suuria matkamoottoripyöriä.


title: Jorma Piisinen

text: Nuorempana Piisinen pelasi jääkiekkoa ja harrasti moottoripyöräilyä sekä kehonrakennusta. 1970-luvulla vielä juniori-ikäisenä ollessaan hän edusti puolustajana Helsingin Jokereita SM-liigassa. Piisinen on Helsingin Jokereiden historian nuorin SM-liigassa ottelun pelannut kenttäpelaaja .


title: Johan Arckenholtz

text: Johan Arckenholtz (5. helmikuuta 1695, Helsinki – 12. heinäkuuta 1777, Tukholma) oli suomalainen historioitsija.


title: Johan Arckenholtz

text: Arckenholtz kirjoitti ylioppilaaksi Turussa vuonna 1713, pakeni isoavihaa Ruotsiin samana vuonna ja loi Tukholmassa virkamiesuraa erilaisissa tehtävissä kansliakollegiossa. Hän sekaantui valtiopäiväpolitiikkaan ja erotettiin virkatehtävistään vuonna 1738. Epäsuosion syynä oli Ruotsin tuolloisen ranskalaissuuntauksen ja hattupuolueen suorasukainen arvostelu.


title: Johan Arckenholtz

text: Arckenholzin vaikeudet pahenivat helmikuussa 1741. Hattupuolue pyrki todistamaan, että myssypuolue harrastaa maanpetoksellista yhteistyötä venäläisten diplomaattien kanssa paljastamalla heille valtiopäivien salaisessa valiokunnassa käsiteltyjä asioita. Suomalainen kansliapresidentin sihteeri Gustaf Johan Gyllenstierna pidätettiin Venäjän-lähettilään ovella, ja tutkimukset osoittivat hänen saaneen lähettiläältä rahaa salaisista tiedoista. Gyllenstierna sai teosta kuolemantuomion, joka muutettiin elinkautiseksi vankeudeksi. Tutkimuksissa saatiin myös selville, että juttuun olisi sekaantunut kolme muutakin suomalaista, Arckenholtz, kielenkääntäjä Johan Mathesius ja Göran Helsingius. Tunnustusten saamiseksi heitä kidutettiin, mutta tunnustuksia tai lisätietoja ei saatu. On tulkittu, että heillä ei olisi ollut osaa vakoiluun, vaan he olisivat vain keskustelleet valtiopäivämiesten kanssa sotapolitiikan vaaroista. Arckenholtz joutui vankeuteen "niin pitkäksi aikaa kuin nykyiset olot kestävät" ja vapautui hattujen sodan päätyttyä 1743, mutta joutui hattupuolueen vastustajana lähtemään maasta. Hän päätyi lopulta Kasseliin maakreivin kirjastonhoitajaksi vuonna 1746. Ruotsiin hän palasi vuonna 1766 myssypuolueen noustua valtaan.


title: Johan Arckenholtz

text: Arckenholtz saavutti Kasselin-vuosinaan laajaa mainetta historioitsijana julkaistuaan erikoislaatuisen, lähinnä laajasti kommentoitua kirjekokoelmaa muistuttavan ranskankielisen historiateoksen "Mémoires concernant Christine reine de Suède" (1751–1760), joka käännettiin myös saksaksi. Ruotsiksi ilmestyi Carl Christoffer Gjörwellin edelleenmuokkaama lyhennelmä. Arckenholtz julkaisi myös muita historiateoksia. Tekijän poliittinen kanta kuitenkin näkyy niissä selkeänä ranskalaisvastaisuutena.


title: Henry Morgan

text: Sir Henry Morgan (kymriksi Harri Morgan) (n. 1635 – 25. elokuuta 1688) oli kaapparikapteeni, joka miehistöineen ryösti laivoja Karibialla 1600-luvulla.


title: Henry Morgan

text: Henry Morganin lapsuudesta ei ole juurikaan varmoja tietoja. Hän oli tilanomistaja Robert Morganin poika Glamorganin Llanrhymnystä Walesista. Henry Morganin kerrotaan tulleen lapsena kidnapatuksi Bristolissa ja päätyneen myytäväksi orjana Barbadoksella, mistä hän olisi sittemmin päätynyt Jamaikalle.


title: Henry Morgan

text: Kuitenkin Henryn setä Edward Morgan oli Jamaikan varakuvernööri Englannin kuninkaan Kaarle II:sen valtaan palauttamisen jälkeen ja Henry Morgan nai serkkunsa, setänsä tyttären Maryn.


title: Henry Morgan

text: Morganilla oli hyvät suhteet Yhdistyneen kuningaskunnan virallisiin edustajiin. Sir Thomas Modyford, Jamaikan kuvernööri, mm. komensi vuonna 1668 kapteeni Morganin miehistöineen vangitsemaan eräitä Kuubassa olevia espanjalaisia vankeja saadakseen tietoja Jamaikaa uhkaavasta hyökkäyksestä. Noina aikoina ei ollut harvinaista, että kuninkaalliset ja muut korkea-arvoiset hallitsijat ja viranomaiset käyttivät kaappareita omiin tarkoituksiinsa.


title: Henry Morgan

text: Morganin miesten kerrotaan olleen julmia ja käyttäneen jesuiittoja ihmiskilpinään hyökätessään espanjalaisten kaupunkeihin.


title: Henry Morgan

text: Ajan politiikka oli kuitenkin monimutkaista ja huolimatta aiemmin saamastaan kuninkaallisesta tuesta Morgan pidätettiin ja vietiin Englantiin vuonna 1672. Myöhemmin, vuonna 1674, hänet aateloitiin ennen paluutaan Jamaikalle ja seuraavana vuonna hänestä tehtiin varakuvernööri.


title: Henry Morgan

text: Morgan kuoli Jamaikalla rikkaana ja lapsettomana, jättäen koko omaisuutensa leskelleen Marylle.


title: Henry Morgan

text: Hänen nimeään kantaa rommituotteiden perhe, johon kuuluu mm. "Captain Morgan Dark Rum" ja "Captain Morgan Spiced Gold". Rommeja tuotetaan Jamaikan sijaan Puerto Ricossa.


title: Henry Morgan

text: Henry Morganista tehtiin vuonna 1960 italialais-ranskalainen elokuva Merirosvo Morgan. Henry Morganin aarre esiintyy Carl Barksin tarinassa Aku Ankka ja merirosvon kulta.


title: Aivokuollut (elokuva)

text: Aivokuollut () on Peter Jacksonin ohjaama, vuonna 1992 ensi-iltansa saanut mustaa huumoria sisältävä gore-/splatter-/kauhu-/komediaelokuva. Elokuva julkaistiin Yhdysvalloissa nimellä "Dead Alive", jottei sitä sekoitettaisi vuoden 1990 amerikkalaiskauhuelokuvaan "Brain Dead". Elokuvan ikäraja Suomessa on 18 vuotta.


title: Aivokuollut (elokuva)

text: Elokuvan alkuvaiheet kertovat tutkijasta, joka löytää Sumatran viidakosta harvinaisen ”rotta-apinan”. Ennen kuin eläintä onnistutaan viemään minnekään sen onnistuu puraista tutkijaa. Tämän havaittuaan tutkijan mukana olleet kantajat surmaavat hänet. Rotta-apina viedään kaupunkiin ja siellä eläintarhaan. Sitten elokuva siirtyy kertomaan vesikauhuisesta Lionel Gosgrovesta (Timothy Balme), johon lähikaupan espanjalainen Romaninainen Paquita (Diana Penalver) on rakastunut. Paquita haluaa mennä Lionelin kanssa vierailulle eläintarhaan. Lionelin hirviömäinen äiti, Vera Gosgrove (Elisabeth Moody), ei kuitenkaan halua poikansa elämään tällaista romantiikkaa, ja seuraa tätä salaa eläintarhaan. Rotta-apina onnistuu puremaan Lionelin varomatonta äitiä, joka alkaa muuttua zombiksi ja syödä ihmisiä. Eikä siinä vielä kaikki. Lionelille syntyi kilpailija, nimittäin hänen setänsä (Ian Watkin). Zombirutto alkaa levitä. Pystyykö kukaan sitä estämään?


title: Laakeri

text: Laakeri on kahden elementin välinen osa, joka ohjaa niiden liikettä suhteessa toisiinsa. Yksinkertaisin laakeri on liukulaakeri, joka muodostuu kahdesta laakeripinnasta. Toinen yleinen laakerityyppi ovat vierintälaakerit, kuten kuula-, neula- ja rullalaakerit. Laakereita käytetään autoissa, polkupyörissä ja monissa erilaisissa laitteissa. Rakentamisessa voidaan sillan kansi laakeroida tukea vasten, ja maarakennekerrosten välissä voidaan käyttää laakerointikerrosta.


title: Laakeri

text: Kitka ja kuluminen ovat merkittävässä roolissa laakerointia suunniteltaessa. Kitkaa ja kulumista voidaan vähentää voitelemalla laakereita esimerkiksi öljyllä tai rasvalla.


title: Laakeri

text: Laakeronnin on myös kestettävä siihen kohdistuvat kuormitukset.


title: Laakeri

text: Eri periaatteilla toimivia laakereita on ainakin kuusi:


title: Sairaalalaiva

text: Sairaalalaiva tai sairaala-alus on laiva, joka on varustettu kelluvaksi sairaalaksi tai ensiapuyksiköksi. Sairaalalaivoja palvelee muun muassa sotatoimialueilla ja katastrofialueilla. Myös useissa laivastoissa on erillisiä, tarkoitusta varten suunniteltuja ja rakennettuja sairaalalaivoja. Sairaalalaivat ovat Geneven sopimusten ja muiden sodan lakien suojaamia. Laivat ovat aseistamattomia, mutta niiden henkilöstö voi olla aseistettu itsensä ja potilaiden puolustamiseksi.


title: Sairaalalaiva

text: Tarvittaessa sotatilan aikana sairaalalaivoiksi muutetaan myös tavallisia risteilyaluksia tai muita kauppa-aluksia, mutta niitä ei saa sinä aikana, kun vihollisuudet kestävät, asettaa enää muuhun tarkoitukseen.


title: Sairaalalaiva

text: Nykyaikana sairaalalaivojen tunnuksena ovat valkeaksi maalatut rungot sekä suuret punaiset ristit tai vastaavat merkit. Toisen maailmansodan aikana sairaalalaivoissa oli lisäksi partaan yläreunassa noin puolen metrin levyinen tummanvihreä raita.


title: Sairaalalaiva

text: Toisen maailmansodan aikaan saattueissa mukana kulkeneita aseistettuja pelastusaluksia, (, ) ei luokitella sairaalalaivoiksi, vaikka niissäkin oli lääkäri ja hyvin varustettu sairaalaosasto muutamalle potilaalle. Alusten tehtävä oli ensisijaisesti kerätä talteen upotettujen alusten ammattitaitoinen ja vaikeasti korvattava miehistö, esimerkiksi saattue PQ 17:n mukana kulkivat "S/S" "Zaafaraan" ja "S/S" "Zamalek". Näistä viimeksi mainittu tuhoutui tämän saattueen matkassa.


title: Sairaalalaiva

text: Näitä pelastusaluksia käytettiin myös ilmatorjunta-aluksina ja sukellusveneentorjunnassa automaattisen lyhytaaltotutka ASG:n sijoituspaikkoina.


title: Käsnäjalkaiset

text: Käsnäjalkaiset (Onychophora) on eläinkunnan pääjakso. Joskus se on luettu myös niveljalkaisten alajaksoksi. Ensimmäinen elävä käsnäjalkainen löydettiin vasta vuonna 1825.


title: Käsnäjalkaiset

text: Käsnäjalkaiset ovat matomaisia, 5–150 mm pitkiä eläimiä, ja niillä on 13–43 kynnellistä käsnämäistä raajaparia. Lajeja tunnetaan noin 180, ne elävät lähinnä trooppisissa ympäristöissä ja enimmäkseen eteläisellä pallonpuoliskolla. Nykylajisto käsittää kaksi heimoa, Peripatidae ja Peripatopsidae.


title: Käsnäjalkaiset

text:
Vanhimmat fossiilit ovat jo kambrikaudelta. Näitä eläimiä pidetään "elävinä fossiileina", jotka ovat sukua ensimmäisille käveleville eläimille. Lajit ovat alkeellisesti jaokkeisia: vain pää on jaokkeinen.
Pään ensimmäisessä jaokkeessa on kaksi tuntosarvea ja yleensä silmäpari, toisessa jaokkeessa suu. Ihossa on hieno samettimainen karvoitus. Ruumiinontelo ja muut sisäelimet kuten verta pumppaava sydän ovat kuin niveljalkaisilla. Erityselimet ovat samanlaiset kuin nivelmadoilla. Jaloissa on kitiinikynnet ("kaviot"). Aivot muistuttavat hämähäkkien aivoja, mutta molekyylisystematiikka ei tue sukulaisuutta näihin. Käsnäjalkaiset hengittävät ihon kautta ja tarvitsevat kostean ympäristön, jotteivät kuivuisi. Ne ovat siirtyneet vedestä maalle luultavasti ordovikikauden aikana. Väriltään ne ovat yleensä sinisiä, mustia, vihreitä tai oransseja.


title: Käsnäjalkaiset

text: Käsnäjalkaiset ovat petoja jotka syövät ravinnokseen pieniä selkärangattomia, kovakuoriaisia, termiittejä ja muita hyönteisiä sekä etanoita ja matoja. Ne voivat käydä jopa useita kertoja itseään suuremman saaliin kimppuun. Jotkin lajit tekevät uhrinsa puolustuskyvyttömiksi ruiskuttamalla näiden päälle tahmeaa limaa. Eläimet lisääntyvät niin, että uros sijoittaa tuntosarvillaan ja eturaajoillaan spermapaketin naaraan peräpäähän.


title: Käsnäjalkaiset

text: Käsnäjalkaisia muistuttavia fossiililajeja ovat ehkä myöhäisprekambrinen "Xenusion" sekä kambrikautiset "Aysheaia" ja "Hallucigenia".


title: Oselotti

text: Oselotti ("Leopardus pardalis", ”pieni leopardi”) on Keski- ja Etelä-Amerikassa sekä Meksikossa elävä pieni kissaeläin. Nimi "oselotti" tulee nahuatlin kielen sanasta "ocelotl" sekä azteekin kielen sanasta "tlalocelot" ja tarkoittaa peltotiikeriä (sanatarkasti "pellon/peltojen suuri kissa").


title: Oselotti

text: Oselotti on melko pieni, mutta se lasketaan isoihin kissapetoihin kuuluvaksi. Oselotin ruumiin pituus on 55–100 senttimetriä, häntä on 27–45 senttimetriä pitkä. Aikuinen eläin on noin 7–18 kilogramman painoinen. Ruumiinrakenteeltaan oselotti muistuttaa ilvestä pitkine jalkoineen, hännän kuitenkin ollessa pitempi kuin ilveksellä. Oselotin turkin pohjaväri on kellanruskea, kuviot ovat tummanruskeita tai mustia. Siksi oselotti muistuttaa vähän leopardia. Vatsapuolen turkki on huomattavasti vaaleampi. Oselotin turkin kuviointi ja yleisvärisävy vaihtelevat suuresti elinympäristön mukaisesti. Oselotti on arka eläin ja kiipeilee taitavasti puissa. Oselotti on läheistä sukua myös pitkähäntäkissalle.


title: Oselotti

text: Oselotin levinneisyysalueeseen kuuluvat osa Pohjois-, Keski- ja Etelä-Amerikkaa Arizonasta ja Texasista etelään aina pohjoiseen Argentiinaan asti. Oselotti pitää sade- ja mangrovemetsistä, eikä se viihdy avoimessa maastossa.


title: Oselotti

text: Oselotit ovat uhanalaisia eläimiä. Ennen niitä salametsästettiin niiden kauniin turkin takia, ja nykyään oselotteja onkin Texasissa jäljellä enää vain noin 120. Turkiskaupan säännöstely on kuitenkin elvyyttänyt kantaa. Maailmanlaajuinen oselottikanta arvioidaan nykyään 800 000–3 000 000 yksilön kokoiseksi.


title: Oselotti

text: Oselotti lähtee iltayöllä piilostaan metsästysretkilleen. Vaikka oselotti on hyvin taitava kiipeilijä, suurin osa ravinnosta koostuu maalla liikkuvista pieneläimistä. Oselotit voivat metsästää yksin tai puolison kanssa. Metsästäessä oselotit kommunikoivat naukumalla. Sen ravinto vaihtelee vuodenaikojen mukaan, mutta koostuu lähinnä hiiristä, rotista ja muista pienistä maankamaralla elävistä jyrsijöistä. Oselotti syö myös muun muassa kaniineja, käärmeitä, liskoja ja lintuja. Sadekausina se voi pyydystää myös kaloja ja maalla eläviä äyriäisiä, jotka runsastuvat näinä aikoina.


title: Oselotti

text: Oselotti pyydystää isompien kissaeläinten tapaan hiipien. Oselotille hajuaisti on hyvin tärkeä pyydystäessä, mutta sillä on myös erittäin hyvä hämäränäkö. Oselotti metsästää poikkeuksetta öisin.


title: Oselotti

text: Oselotilla on kissaeläinten tavoin suhteellisen laaja reviiri. Kissaeläinten tapaan oselotti on myös suurimmaksi osaksi yksin elävä, vaikkakin se saattaa joskus jakaa lepopaikkansa toisen samaa sukupuolta olevan oselotin kanssa. Oselotti puolustaa reviiriään varsin raivokkaasti. Joskus nämä reviirikiistat johtavat toisen osapuolen kuolemaan, mikä on epätavallista kissaeläinten yhteydessä.


title: Oselotti

text: Pariutumisen jälkeen naaras etsii itselleen luolan, tyhjän puunrungon tai tiheän, mieluiten piikikkään pensaikon johon se tekee pesän. Naaras kantaa noin 70 päivää ja synnyttää yleensä 2–3 pentua. Pennut syntyvät syksyllä. Pennut ovat monien muiden kissaeläinten tavoin syntyessään sokeita. Emo imettää pentuja noin kahden kuukauden ajan, jonka jälkeen pennut saavat vain kiinteää ravintoa. Pennut itsenäistyvät kahden vuoden ikäisenä ja jättävät emon lähtien omille teilleen.


title: 75/50 C

text: 75/50 C (75 millimetrin 50 kaliiperin merikanuuna mallia Canet) on suomalainen nimi Canetin suunnittelemalle 75 millimetrin kaliiperin tykille. Tykkiä valmistettiin Venäjällä. Tykki oli monissa eri tehtävissä, esimerkiksi ilmatorjunta- ja laivatykkinä. Tykki oli Suomen kevyen rannikkotykistön pääase toisen maailmansodan aikaan.


title: 75/50 C

text: 75/50 C:n putken pituus oli 3 750 millimetriä. Tykistä oli useita eri versioita. Kantama oli lavetista riippuen korkeintaan 13 kilometriä pintaan ja 5 kilometriä ilmaan. Teoreettinen tulinopeus oli 10–15 laukausta minuutissa. Täysmiehistö oli 1 aliupseeri ja 6 miestä.


title: 75/50 C

text: 75/50 C:n valmistuslisenssi ostettiin Venäjälle Canetilta. Tuotanto jatkui 1892–1922, jonka aikana tykkiä valmistettiin noin 800 kappaletta. Tykille kehitettiin useita eri lavettimalleja. Tykkien muissakin osissa on vaihtelua, ja vastaavasti tykille on käytössä useita muita tyyppimerkintöjä.


title: 75/50 C

text: Suomen itsenäistyttyä maahan jäi toistasataa 75/50 C -tykkiä. Suurin osa niistä sijoitettiin rannikkopuolustukseen moniin eri tehtäviin. Tykit poistettiin palveluksesta 1970-luvulla. Niitä on nykyään koristeina, näyttelyissä ja kokoelmissa.


title: Hell

text: Hell on taajama Stjørdalissa Norjassa, jossa asuu 1 405 ihmistä (2008). Taajamasta on tullut nimensä vuoksi suosittu matkailukohde, sillä kaupungin nimi "Hell" tarkoittaa englanniksi helvettiä. Hellissä vierailevat ihmiset yleensä valokuvauttavat itsensä rautatieaseman kyltin edessä, sillä vanhassa kyltissä lukee ""Hell - Gods Expedition"" (norjan kielen vanhentuneen oikeinkirjoituksen mukaan "tavaratoimisto", englanniksi ""Jumalan tutkimusmatka"".


title: Hell

text: Hellin rautatieasemalla risteävät Meråkerbanen-rata Storlieniin sekä Nordlandsbanen-rata Bodøön.


title: Hell

text: Mona Grudt, Miss Universum 1990 on kotoisin pienestä kylästä Hellin läheltä. Julkisuuden vuoksi hän kuitenkin ilmoitti olevansa kotoisin Hellistä: "The Beauty Queen from Hell".


title: Hell

text: Kylän nimi juontaa juurensa muinaisnorjan kielen sanaan "hellir", joka tarkoittaa kalliota tai onkaloa. Sana "hell" tarkoittaa norjan kielessä "onnenpotkua" tai "onnea".


title: Hell

text: Myös muinaisen skandinaavisen jumalan nimi on "Hell", johon liittyy yksi kylän nimen alkuperistä.


title: Hell

text: Vuosittain kaupungissa järjestetään Hell Blues Festival -bluesmusiikkijuhlat, jotka kestävät useita päiviä.


title: Samtredia

text: Samtredia () on kaupunki Samtredian piirikunnassa Imeretin hallintoalueella Georgiassa. Kaupungin väkiluku on noin 30 100 (vuonna 2014).


title: Samtredia

text: Samtredia sijaitsee alangolla Rioni- ja Tskhenistsqali-jokien välissä 244 kilometriä maan pääkaupungista Tbilisistä ja 27 kilometriä Imeretin pääkaupungista Kutaisista länteen. Georgian tärkeimmät tiet ja rautatiet kohtaavat Samtrediassa, joten se on yksi maan merkittävimmistä liikenteellisistä keskuksista. Myös Kopitnarin lentoasema sijaitsee kymmenen kilometrin päässä kaupungista. Samtredian piirikunnan ilmasto on kostean subtrooppinen: talvet ovat lauhoja ja lämpimiä ja kesät kuumia.


title: Samtredia

text: Samtredia kehittyi kaupungiksi tärkeästä rautateiden risteysasemasta 1880-luvulla ja sai kaupunkioikeudet vuonna 1921. Neuvostohallinnossa kaupunki teollistui tuottamaan elintarvikkeita ja puutuotteita.


title: Samtredia

text: Strategisen sijaintinsa vuoksi Samtredialla oli huomattava rooli Georgian levottomuuksissa 1990-luvun alussa: laajalti uutisoidussa välikohtauksessa 26.–30. heinäkuuta 1990 neuvostovastaiset oppositioryhmät tukkivat Samtredian risteyksen ja pakottivat siten Georgian neuvostojohdon ottamaan käyttöön vapaamielisen vaalilain. Maalis–huhtikuussa 1991 risteyksen tukki vuorostaan Zviad Gamsakhurdian uusi hallitus yrittäessään painostaa Neuvostoliiton keskushallintoa. Saarto aiheutti kuitenkin vakavia vahinkoja Georgian taloudelle ja naapurimaa Armenialle, joka oli suureksi osaksi riippuvainen Georgian rautateistä. Myöhemmin vuonna 1993 Samtredia joutui yhdeksi Georgian sisällissodan keskeisimmistä taistelukentistä, jossa syrjäytetylle presidentti Gamsakhurdialle uskolliset joukot ottivat yhteen vallankaappauksen jälkeistä hallitusta kannattavien joukkojen kanssa ja pitivät lyhyen aikaa kaupunkia hallussaan 17.–23. lokakuuta 1993 uhaten kaikkia yhteyksiä Tbilisiin. Vaikka Samtredia on ollut siitä lähtien rauhallinen, Neuvostoliiton kaatumisen jälkeinen kriisi johti syvään taloudelliseen taantumaan, jonka vaikutukset jatkuivat yli vuosikymmenen.


title: Oulun Lyseon lukio

text: Oulun Lyseon lukio on yksi kymmenestä Oulun kaupungin ylläpitämästä päivälukiosta.


title: Oulun Lyseon lukio

text: Oulun Lyseon lukiossa on kansallisen lukio-ohjelman ohella toiminut vuodesta 1992 alkaen myös kansainvälinen linja, jossa noudatetaan International Baccalaureate -järjestön lukio-ohjelmaa (IB Diploma Programme). Lyseon IB-linjalla on kansainvälisiä urheilijanuoria palveleva sivutoimipiste Sotkamossa (Sotkamon urheilulukion tiloissa).


title: Oulun Lyseon lukio

text: Vuodesta 2018 alkaen Oulun Lyseon lukion yhteydessä toimii myös Tyrnävällä sijaitseva August Sahlsten -lukio, jossa opiskelijat suorittavat opintonsa muun muassa etäopetuksen avulla sekä suorittamalla itsenäisiä tehtäviä.


title: Oulun Lyseon lukio

text: Vuonna 2018 Oulun Lyseon lukion kansallisella linjalla oli 175 aloituspaikkaa ja sisään pääsi peruskoulun päättötodistuksen lukuaineiden keskiarvolla 8,67. Lisäksi IB-linjalle hyväksyttiin peruskoulutodistusten ja valintakokeiden perusteella 50 uutta opiskelijaa. August Sahlstenin lukioon puolestaan valittiin 30 opiskelijaa vähimmäiskeskiarvolla 7,67.


title: Oulun Lyseon lukio

text: Oulun Lyseon nimellä tunnettu 8-vuotinen oppikoulu aloitti toimintansa yksityiskouluna syksyllä 1874, sen perustajia ja ensimmäinen rehtori oli Wilhelm Lindstedt. Se oli Pohjois-Suomen ensimmäinen suomenkielinen yliopistoon johtava koulu. Ruotsinkielisiä oppikouluja oli Oulussa ollut jo 1600-luvulta lähtien. Koulun nimi oli tuolloin Oulun suomalainen yksityislyseo, mutta siitä käytettiin myös nimityksiä Oulun suomalainen lyseo, Oulun suomalainen klassillinen lyseo ja Oulun ensimmäinen suomalainen lyseo. Alkuajat olivat taloudellisesti raskaita, kunnes 1880-luvulla koulu pääsi valtionavun piiriin ja yksityislyseo muuttui 1883–1890 asteittain valtionlyseoksi. Vuodesta 1924 koulun nimenä oli Oulun lyseo. Vuosina 1971–1974 käytössä oli nimi Pokkitörmän yhteislyseo, kunnes 1974 peruskoulu-uudistuksen yhteydessä koulu siirtyi valtiolta Oulun kaupungin omistukseen ja samalla siitä tuli lukiokoulu, Oulun Lyseon lukio. Viisi alinta luokkaa (ns. keskikoululuokat) siirrettiin peruskouluun.


title: Oulun Lyseon lukio

text: Nykyiseen rakennukseensa Oulun Pokkitörmälle koulu muutti 1890. Tämä Engelin suunnittelema koulutalo oli valmistunut (ruotsinkielisen) Oulun triviaalikoulun käyttöön vuonna 1831.


title: Oulun Lyseon lukio

text: Uusklassista tyyliä edustavan rakennuksen suunnitteli Carl Ludvig Engel Oulun triviaalikoulun käyttöön ja se valmistui vuonna 1831. Koulua laajennettiin vuonna 1875 arkkitehtien Axel Hampus Dalströmin ja Florentin Granholmin suunnitelmien mukaan. Juhlasalin käsittävän laajennuksen suunnitteli arkkitehti W. A. Tötterström (1899). Voimistelusalirakennuksen Kajaaninkadun puolella suunnitteli arkkitehti Theodor Granstedt vuonna 1907. Linnankadun varren lisärakennus on vuodelta 1934 ja sen on suunnitellut arkkitehti Yrjö Sadeniemi.


title: Samsara

text: Saṃsāra (sanskritiksi संसार 'läpikulku; eteneminen monien vaiheiden kautta') on elämän kiertokulku buddhalaisuuden, hindulaisuuden ja jainalaisuuden uskontojen näkökantojen mukaan. Uskontojen näkökannoilla on perustavia eroja samsaran suhteen.


title: Samsara

text: Buddhalaisuuden näkökulmasta samsaran luonteenomaisin piirre on dukkha eli kärsimys tai epätyydyttävyys. Tämä on ensimmäinen buddhalaisuuden neljästä jalosta totuudesta. Samsaran tunnusmerkkejä ovat myös anicca eli pysymättömyys ja anatta eli itsettömyys. Buddhalaisuuden harjoittaminen tähtää pääsyyn samsarasta nirvanaan eli valaistumiseen turvautumalla Kolmeen jalokiveen (Buddhaan, dharmaan, eli Buddhan opetukseen ja sanghaan eli buddhalaisten yhteisöön).


title: Nordlandsbanen

text: Nordlandsbanen eli "Nordlandin rata" on rautatieosuus Norjassa. Se alkaa Hellin rautatieasemalta ja päättyy Bodøn kaupunkiin. Rataosuudella on pituutta 694 kilometriä, ja se on Norjan rataverkon pisin yksittäinen rataosuus, sekä ainoa rataosuus joka ylittää napapiirin. Samalla se on Norjan rataverkon pisin sivuradaksi luokiteltu rataosa. Rataosa erkanee Meråkerbanen-radasta (Trondheim–Storlien, Ruotsi) Hellin asemalla.


title: Nordlandsbanen

text: Hellin risteysaseman jälkeen rataosuus kulkee Stjørdalin, Levangerin, Verdalin, Steinkjerin, Mosjøenin, Mo i Ranan ja Fausken kaupunkien läpi. Grongin ja Namsosin välinen haararata on nykyisin suljettu, mutta sen avaamista uudelleen harkitaan kasvavan tavaraliikenteen vuoksi.


title: Nordlandsbanen

text: Toisin kuin valtaosa Norjan rataverkosta, Nordlandsbanen ei ole sähköistetty. Trondheimin ja Steinkjerin välinen matkustajaliikenne on verrattain tiheää, mutta kuitenkin harvempaa kuin pohjoisempana. Suurin osa matkustajaliikenteestä hoidetaan kiskobusseilla, vain yöjunat ovat veturivetoisia. Kiskobussien käyttö pitkällä rataosalla on aiheuttanut valituksia, sillä veturijunassa matkustusmukavuus on parempi.


title: Nordlandsbanen

text: Radan ensimmäinen osuus Trondheimistä Helliin avattiin liikenteelle 1882 osana Meråkerbanenia. Vuonna 1902 rata valmistui Levangeriin saakka, Verdaliin 1904 ja Sunnaniin 1905. Radan rakentaminen jatkui siten, että rata valmistui Snåsaan 1926 ja Grongiin 1929. Haararata Grong–Namsos valmistui 1933. Vuoteen 1940 mennessä rata oli avattu liikenteelle Hellin ja Mosjøenin välisellä osuudella. Toisen maailmansodan aikana rakennustyöt jatkuivat saksalaisten valvonnassa, ja vuoteen 1945 mennessä rata oli valmistunut Dunderlandiin saakka. Bodøhön saakka rata valmistui 1962.


title: Athens

text: Athens on Ateenan englanninkielinen nimi ja useiden kaupunkien nimi Yhdysvalloissa ja Kanadassa:


title: Aurinkotanssi

text: Aurinkotanssi oli Pohjois-Amerikan tasankointiaanien keskuudessa harjoitettu uskonnollinen tapahtuma. Juhlan kestoaika oli lyhimmilläänkin neljä päivää ja pisimmillään yli viikon. Jotkut saattoivat tehdä aurinkotanssin neljä kertaa elämänsä aikana, jokaista neljää pääilmansuuntaa kohti. Aurinkotanssin valtakausi ajoittui 1700- ja 1800-luvuille, ja sen sisältö vaihteli jonkin verran eri heimojen keskuudessa. Yleisemmin se sisälsi tanssia, laulua ja paastoamista, mutta myös monenlaista itsekidutusta esiintyi.


title: Aurinkotanssi

text: Kanada kielsi aurinkotanssin vuonna 1880 lähetyssaarnaajien aloitteesta. Seuraavan vuosisadan alussa seremonia kiellettiin myös Yhdysvalloissa, mutta sitä jatkettiin salassa. Jotkut heimot ovat uskonnonvapauden myötä pyrkineet elvyttämään rituaalia. Osana intiaanien pyrkimyksiä perinteisten arvojen säilyttämisestä aurinkotanssia herätettiin uudelleen henkiin 1960-luvulla. Siitä on tullut osa muun muassa siouxien uskonnollista elämää, ja sitä harrastetaan yhä 2000-luvulla.


title: Aurinkotanssi

text:
Vaikka aurinkotanssi kehitettiin tunnetuimpaan muotoonsa Suurilla tasangoilla, niin monet seikat viittaavat siihen, että sen ydin tuli muualta. Antropologit ovat esittäneet, että seremonian keksijät ovat olleet Kanadan preerioiden assiniboinet tai Wisconsinin arapahot ja cheyennet. Kaikki nämä kolme kansaa tulivat tasangoille sinne suuntautuneen muuttoliikkeen aikana 1600–1700-lukujen taitteessa. Tutkijoiden arvelun mukaan aurinkotanssi levisi kahtena erillisenä päävirtana, joista toinen liikkui arapahojen ja cheyennien mukana lounaaseen, ja saavutti arikarat, lakotat ja poncat. Pohjoisempaa tanssiaatetta kuljettivat mukanaan assiniboinet, ja veivät tietoa siitä Montanassa ja Pohjois-Dakotassa asuville kansoille kuten varis-intiaanit, mustajalat ja hidatsat. Assiniboinien kanssa aseveljinä kahden vuosisadan ajan sotineet pohjoiset creet omaksuivat tanssin, samoin itäisistä metsistä tulleet ojibwat.
Monet jäljet aurinkotanssin alkuperää etsittäessä johtavat myös Pohjois-Dakotan mandaneihin. Heidän "O-kee-pa"-seremoniassaan osallistujan oli ”kuoltava” leikkautumalla palasiksi ja synnyttävä symbolisesti uudelleen.


title: Aurinkotanssi

text: Arapahojen ja cheyennien myötävaikutuksen ansiosta tieto aurinkotanssista kulki myös Kalliovuorten ja tasankojen rajamaastoissa liikkuville Wind riverin shoshoneille ja hevoskulttuurin omaksuneille ute-ryhmille. Sen sijaan eteläisten tasankojen valtiaina pidetyt comanchet eivät olleet kiinnostuneita aurinkotanssista, ja järjestivät sen vain yhden kerran.


title: Aurinkotanssi

text: Aurinkotanssin suosio kuitenkin levisi, ja sen adoptoivat kulttuuriinsa lähes kaikki tasankojen metsästävät heimot ja myös osa maata viljelevistä kansoista. Siitä tuli parhaiten tunnettu ja myös dramaattisin kaikista intiaanien seremonioista.


title: Aurinkotanssi

text:
Antropologit ovat löytäneet aurinkotanssista 93 erilaista piirrettä. Sen tutkimista on vaikeuttanut outo ja kirjoittamaton kieli, intiaanien luontainen pidättyväisyys uskontoon liittyvissä asioissa, ja henkimiesten vaiteliaisuus. Vaikka aurinkotanssi pysyi useimmille euro-amerikkalaisille pitkään täysin suljettuna maailmana, pääsivät jotkut valkoiset tutustumaan intiaanien mystiseen kulttuuriin ja heidän tansseihinsa. Taidemaalarit George Catlin ja Karl Bodmer vierailivat kumpikin 1830-luvun alkupuolella kymmenissä tasankointiaanien kylissä. Samalla he onnistuivat ikuistamaan maalauksissaan ripauksen siitä alkuperäisestä kulttuurista, joka Yhdysvaltain painostuksen alla ehti kadota suuremmilta osiltaan saman vuosisadan loppuun mennessä.
Vaikka aurinkotanssin nimi ja sisältö vaihteli eri kansoilla, sen pääpiirteet olivat samat. Useimmissa tasankojen metsästyskulttuureissa tanssin keskeinen asia oli paastoaminen. Itsensä uhraaminen esiintyi pienemmässä mittakaavassa. Löylymajassa harrastettu henkinen puhdistautuminen kuului olennaisena osana aurinkotanssiin, samoin voiman rukoileminen auringolta maailman uudistumista ja hedelmällisyyttä varten. Tansseilla pyrittiin vaikuttamaan myös jumaliin, sairauksiin ja luontoon. Vahvasti vertauskuvallisissa joukkoesityksissä kuvailtiin ja matkittiin eri eläinten käytöstapoja ja näiden ääniä. Merkittävimmässä asemassa oli biisoni, joka antoi kaiken, mitä tasankojen metsästäjät tarvitsivat jokapäiväisessä elämässään. Biisoneille oli omat erilliset tanssinsa, joiden avulla niitä houkuteltiin lähemmäs kylää. Toiseksi tärkein rooli oli kotkalla, jota pidettiin auringon pääpalvelijana ja tämän henkisenä ilmenemismuotona. Kotka toimi viestinviejänä ihmisten ja Suuren hengen välillä. Myös hanka-antiloopit, harmaakarhut, sudet, joutsenet, kalkkarokäärmeet ja korppikotkat kuuluivat pyhiä voimia omaaviin eläimiin ja olivat mukana aurinkotanssijoiden esityksissä.


title: Aurinkotanssi

text: Assiniboinet, creet ja ojibwat olivat liittäneet aurinkotanssin seremonioihin ”Hullun tanssin”, joka kuvasi maailman vallattomuutta. Tanssissa käytetyissä klovnia kuvaavissa maskeissa oli nähtävissä yhteys itärannikon irokeeseihin, joiden valekasvojen rituaaleissa naamiot näyttelivät tärkeää osaa.


title: Aurinkotanssi

text: Ruumiillisen uhrauksen motivaatiot vaihtelivat eri kansojen ja jopa yksityisten jäsenten välillä. Joillekin heimoille kyseessä oli initiaatioriitti pojille. Kun poika tuli tiettyyn ikään, hän kävi läpi tuskallisen toimituksen, jonka jälkeen hänet laskettiin mieheksi, ja hän voi saada vaimon. Yleisesti aurinkotanssin takana oli yksityinen henkilö. Hän kertoi suunnitelmastaan hyvissä ajoin ja vastasi seremonian kuluista. Joskus aloitteen tekijä saattoi olla hengenvaarasta selvinnyt soturi, joka halusi osoittaa kiitollisuuttaan. Joskus tanssija teki asiaankuuluvan lupauksen auttaakseen sairasta lähisukulaistaan.


title: Aurinkotanssi

text: Itse seremoniassa useita päiviä paastonneen tanssijan iho lävistettiin rintalihasten kohdalta. Näin tehtyihin reikiin työnnettiin puiset vartaat, jotka kiinnitettiin pitkin nahkaremmein pyhään puuhun tai keskipaaluun, jonka naiset olivat pystyttäneet seremoniamajaan. Paalusta kulki suora yhteys Suurelle hengelle. Kesken pakanallisen tanssin lyyhistynyt tanssija virvoiteltiin, ja häntä kannustettiin jatkamaan suoritustaan. Osallistujat kiskoivat tanssiessaan itseään poispäin pylväästä, kunnes iho repesi ja remmit irtosivat. Katsojat säestivät esitystä kannustushuudoin, lauluin ja rummutuksin.


title: Aurinkotanssi

text: Siouxeille kidutus oli keino herättää oman jumalansa "Wakan Tankan" sympatiat ja taata yhteisön tulevaisuus. Cheyennet ja mustajalat kävivät läpi saman koettelemuksen ja pyysivät myötätuntoa omilta jumaliltaan "Maheolta" ja "Napilta". Tanssijoiden yhtenä tavoitteena oli tajunnan menetys, jonka aikana pyrittiin näkemään maagista voimaa tuottava näky.


title: Aurinkotanssi

text:
Edellisistä poiketen muun muassa kiowien aurinkotanssista puuttuivat kaikki primitiivisen itsensä silpomisen piirteet. Heille riitti neljän päivän tanssi ilman ruokaa, vettä ja unta. Jopa satunnainen verenvuodatus katsottiin pahaksi enteeksi, ja sellaisen sattuessa koko tanssi lopetettiin siihen.
1960-luvulla perustettu Punainen valta -intiaaniliike (Red Power Movement) onnistui luomaan Pohjois-Amerikan alkuperäiskansoihin uutta itseluottamusta. Myös Yhdysvaltain hallitus muutti asennettaan ja suostui ottamaan vastaan intiaanien mielipiteitä. Muinaiset heimoperinteet alkoivat herättää kiinnostusta nuorten keskuudessa. Suurimpana syynä tähän oli Punaisen vallan ja Amerikan intiaaniliikkeen yhteistyö, jota tuettiin myös Yhdysvaltain ulkopuolelta. Kun Russell Means, muuan AIM:in johtavista aktivisteista, kävi 1960-luvun lopulla läpi aurinkotanssin lävistyksineen, siitä tuli uudelleen tärkeä osa lakotain uskonnollista elämää.


title: Aurinkotanssi

text: 1970-luvulla aurinkotanssi nousi valtavirtaan sulautumista vastustavien intiaanien, erityisesti lakotojen symboliksi. Sitä alettiin harjoittaa uudelleen myös monien muiden heimojen keskuudessa. Montanan Fort Peckin reservaatin assiniboinet aloittivat uuden ajan vuosittaiset aurinkotanssit 1980. Monet kristillisiin kirkkokuntiin kuuluneet heimon jäsenet ottivat osaa tanssiin, josta tuli vuosittainen kesäinen tapahtuma.. Cheyennet ovat nimenneet tämän päivän seremonioihinsa liittyvän tanssirakennuksen ”Uuden elämän majaksi”. Nimi ilmaisee aurinkotanssin tukeutumista elämän ja luonnon uudelleensyntymiseen ja -muotoutumiseen. Omaa etnistä identiteettiä esille tuovana kulttuuriperinteenä aurinkotanssi on saavuttanut kannatusta myös 2000-luvun naisten keskuudessa. Jotkut heistä osallistuvat kärsimysrituaaleihin lävistämällä olkapäänsä.


title: Athens (Georgia)

text: Athens on kaupunki Clarken piirikunnassa Georgian osavaltiossa Yhdysvalloissa. Sen pinta-ala on 306,1 km² (vettä 1,3 km²) ja asukasluku 100 266 (vuonna ). Asukkaista 64,71 % on valkoisia ja 27,37 % mustia.


title: Athens (Georgia)

text: Kaupungissa sijaitsee Georgian yliopisto, joka on kaupungin keskipiste. Yliopiston opiskelijat vaikuttavat voimakkaasti kaupungin kulttuuriin, josta on tullut taide- ja musiikkielämää sekä älyllistä ilmapiiriä. Kaupungista löytyy musiikkitapahtumapaikkoja, ravintoloita, baareja ja kahviloita. Yliopiston kampuksen merkittävin kiintokaluste lienee "The Arch" -niminen kaarirakenne. Valurautainen porttikäytävä on ollut Athensin historialliseen keskustaan päin siitä lähtien, kun se rakennettiin 1850-luvulla. Yliopiston jalkapallojoukkue on Georgia Bulldogs, ja kampuksella sijaitsee Sanford-niminen stadion, johon mahtuu 90 000 ihmistä.


title: Athens (Georgia)

text: Kaupungissa sijaitsee myös ainoa jäljellä oleva Yhdysvaltain sisällissotaa varten rakkennettu kaksipiippuinen kanuuna. Kanuuna oli pelkkä kokeellinen ase, eikä sitä koskaan käytetty taistelussa, ja nykyään se on maamerkki Athensin kaupungintalon etupihalla. Näytteillä on lisäksi "The Tree That Owns Itself" (suom. ”puu, joka omistaa itsensä”) niminen valkotammi, jonka uskotaan omistavan laillisesti itsensä ja maan 2,4 metrin säteellä kannostaan.


title: Athens (Georgia)

text: Kaupunki tunnetaan maailmalla erityisesti 1980-luvun vireästä musiikkielämästään. Tunnetuimpia athensilaisia yhtyeitä ovat R.E.M. ja The B-52's. Muita merkittäviä yhtyeitä ovat muun muassa Dreams So Real, Indigo Girls, Matthew Sweet ja The Method Actors. Vuodesta 1996 lähtien kaupungin keskustassa on järjestetty AthFest niminen voittoa tavoittelematon musiikki- ja taidefestivaali.


title: Antikvariaatti

text: Antikvariaatti on liike, joka ostaa asiakkailta, kuolinpesiltä, yhteisöiltä, ynnä muilta hyväkuntoista ja käyttökelpoista tavaraa, ja myy ne eteenpäin. Antikvariaateista käytetään puhekielessä ilmaisua divari (sanasta "diverssikauppa" eli sekalaisten tavarain kauppa). Yleisesti käytössä on myös vanhahtavalta kuulostava ilmaisu vanhain tavarain kauppa.


title: Antikvariaatti

text: Antikvariaattitoiminta eroaa keskitetystä kirpputoritoiminnasta (niin sanottu hyllykirppis) siten, että kirpputorilla ihmiset asettavat omat tavaransa itse esille ja saavat henkilökunnan keräämät eri asiakkailta saadut maksut. Antikvariaattiliike puolestaan ostaa tavarat myyjältä, ja myy ne sitten omaan laskuunsa voitolla eteenpäin.


title: Antikvariaatti

text: Antikvariaatit saattavat erikoistua johonkin tiettyyn myyntiartikkeliin. Hyvin yleisiä ovat kirja-antikvariaatit, joissa on myynnissä kirjoja ja lehtiä, joista osa saattaa olla hyvinkin uusia ja vain kerran luettuja. Osa myyntiartikkeleista taas saattaa olla hyvinkin harvinaisia.


title: Antikvariaatti

text: 2000-luvulla kivijalkamyymälää pitävien kirja-antikvariaattien määrä on laskenut merkittävästi kun taas verkkokaupan osuus on kasvanut. Suurin osa alan yrityksistä on siirtynyt ainakin osittain verkkokauppaan. Yritysten verkkokauppojen valikoimat vaihtelevat laajasti sadoista tuotteista kymmeniin tuhansiin tuotteisiin. Pohjoismaiden suurimmalla antikvariaatilla Finlandia Kirjalla on yli 125 000 kirjan valikoima. Suomessa suuri osa verkossa käytävästä käytettyjen kirjojen kaupasta on keskittynyt monikauppiasjärjestelmällä toimiviin kauppapaikkoihin, joista merkittävimpiä ovat Antikvaari.fi, Antikvariaatti.net ja Antikka.net.


title: Antikvariaatti

text: 1600-luvun Euroopassa kirjakauppiaat alkoivat ottaa valikoimaansa myös käytettyjä kirjoja. Vuosisadan alusta alkaen järjestettiin kirjahuutokauppoja. Suuremmat markkinat antikvaarisille kirjakaupoille syntyivät Ranskan vallankumouksen jälkeen, kun paljon kirjoja vaihtoi omistajaa. Luostarien ja aateliskartanoiden kirjastoja takavarikoitiin ja markkinoille tuli valtava määrä kirjoja.


title: Antikvariaatti

text: Suomessa antikvariaattien toiminta oli pitkään pienimuotoista, asiakaskuntaa oli vähän. Kun suuret ikäluokat vanhenivat, he alkoivat ostaa ja keräillä enemmän vanhoja kirjoja ja alalle tuli uusia kauppiaita. Suomen Antikvariaattiyhdistyksen perusti 10 liikettä 1941. Koska yhdistykseen oli aiemmin vaikea päästä, uudet ja pienemmät liikkeet perustivat Suomen Antikvaariset Kirjakauppiaat ry:n vuonna 1982. Antikvaaristen kirjakauppojen kansainvälinen liitto ILAB perustettiin 1942. Se hyväksyy kustakin maasta vain yhden järjestön, Suomesta jäsenyhdistys on kahdesta järjestöstä vanhempi eli Suomen Antikvariaattiyhdistys. Tunnettuja suomalaisia antikvariaattialan henkilöitä ovat olleet muun muassa Cecil Hagelstam, Kaarle Ervasti, Seppo Hiltunen ja Anssi Arohonka.


title: Antikvariaatti

text: Suomessa toimii kaksi antikvaarista yhdistystä, 1941 perustettu Suomen Antikvariaattiyhdistys ry - Finska Antikvariatföreningen rf ja 1982 perustettu Suomen Antikvaariset Kirjakauppiaat ry, joka kustantaa Vanhan Kirjallisuuden Hintaopasta.


title: Tripitaka

text: Tripiṭaka (त्रिपिटक 'kolme koria' sanskriittia; paaliksi: "Tipiṭaka"; hanzi: 三藏, "Sānzàng" (pinyin); japaniksi: "Sanzo"; khmeriksi: ត្រៃបិតក "Traipětâk"; koreaksi: 삼장 "Samjang"; thaiksi: ไตรปิฎก "Traipidok"; vietnamiksi: "Tam tạng") on buddhalaisuuden kirjallinen kaanon. Tripitakan sisältö vaihtelee suuntauksesta riippuen, länsimaissa näistä parhaiten tunnettu on Theravada-koulukunnan ns. Pāli-kaanon.


title: Tripitaka

text: Tripitakan taustana oli suullisena perintönä välittynyt kaksiosainen ns. "alkukaanon", jonka muodostivat sääntökokoelma ja sutrakokoelma. Useita vuosisatoja myöhemmin mukaan liitettiin ns. "abhidharma-kirjoitukset". Kokoelman nimi tulee siitä, että näitä kolmea eri osaa säilytettiin perimätiedon mukaan kolmessa eri korissa ("tri-" 'kolme', "piṭaka" 'kori'). Nämä kolme koria ovat:


title: Tripitaka

text: Kolme tärkeintä Tripitakan muotoa ovat:


title: Telavi

text: Telavi () on kaupunki Telavin piirikunnassa Kakhetin hallintoalueella Georgian itäosassa. Kaupungissa on noin 21 000 asukasta (21 805 vuoden 2002 väestönlaskennassa; 20 900 as., tilastokeskuksen arvio 2014). Se sijaitsee 550–800 metrin korkeudella merenpinnasta Alazanin laaksossa ja sinne johtaa rautatie Tbilisitä. Kaupunki on Kakhetin alueen keskus ja se toimi Kakhetin kuningaskunnan pääkaupunkina sen jälkeen, kun persialaiset tuhosivat Gremin 1600-luvulla. Kaupungin nimi tulee georgian kielen sanasta "tela", joka tarkoittaa jalavaa.


title: Telavi

text: Telavissa on ollut asutusta jo pronssikaudella, mutta ensimmäisen kerran paikkakunnan mainitsi Klaudios Ptolemaios toisella vuosisadalla nimellä "Teleda". Ensimmäiset maininnat georgialaisissa lähteissä ovat 1000-luvulta. 1100-luvulla kaupunki oli yksi maan tärkeimmistä, mutta mongolihyökkäysten jälkeen se taantui. 1600-luvun puolivälissä Kakhetin kuningas Artšil II siirsi pääkaupunkinsa Telaviin. Kaupungista tuli alueen oppineisuuden keskus, jossa oleskelivat kuninkaat Teimuraz II, Erekle II ja heidän perheensä. Telaviin perustettiin uskonnollisfilosofinen koulu vuonna 1758. Nykyiset kaupunkioikeutensa se sai vuonna 1801, kun Kartli-Kakhetin kuningaskunta liitettiin Venäjän keisarikuntaan.


title: Telavi

text: Nykyisin Telavin kaupunki on merkittävä kulttuurin, teollisuuden, liikenteen ja maatalouden (viininviljelyn) keskus. Kaupungissa on teatteri ja vuonna 1927 perustettu historiallis-etnografinen museo entisessä kuninkaallisessa palatsissa. Dzveli galavanin linnoitus on rakennettu 900–1000-luvuilla ja kaupungissa on basilika 500–600-luvuilta.


title: Mike Mills

text: Michael Edward ”Mike” Mills (s. 17. joulukuuta 1958 Orangen piirikunta, Kalifornia) on yhdysvaltalainen muusikko ja rock-yhtye R.E.M:n basisti. Vaikka hän syntyi Kaliforniassa, hän muutti perheensä mukana jo 1960-luvun alussa Maconiin Georgian osavaltioon. Hän tapasi Bill Berryn, jonka kanssa hänellä oli muutamia lyhytaikaisia yhtyeitä. Aloitettuaan opinnot Georgian yliopistossa Mills ja Berry tapasivat Peter Buckin ja Michael Stipen, joiden kanssa he perustivat R.E.M:n vuonna 1980.


title: Frans Joosef I

text: Frans Joosef I (, ; 18. elokuuta 1830 Wien – 21. marraskuuta 1916 Wien) oli Itävallan keisari sekä Unkarin ja Böömin kuningas vuosina 1848–1916. Hän kuului Itävaltaa 1200-luvulta 1900-luvulle hallinneeseen Habsburg-sukuun. 68 vuotta hallinnut Frans Joosef on yksi kaikkien aikojen pitkäaikaisimpia eurooppalaisia monarkkeja.


title: Frans Joosef I

text: Frans Joosef nousi Itävallan keisariksi vain 18-vuotiaana, Euroopan hulluna vuonna 1848, kun hänen setänsä Ferdinand I luopui kruunusta. Vuonna 1867 Unkarille myönnettiin autonomia ja Itävallan keisarikunta muuttui Itävalta-Unkarin kaksoismonarkiaksi, jota Frans Joosef hallitsi arvonimellä Itävallan keisari ja Unkarin apostolinen kuningas. Hän oli hallitsijana itsevaltainen ja pyrki pitämään hajanaisen valtakuntansa yhtenäisenä autoritaarisella politiikalla. Frans Joosef kuoli kesken ensimmäisen maailmansodan 86-vuotiaana; kaksi vuotta hänen kuolemansa jälkeen Itävalta-Unkari hajosi.


title: Frans Joosef I

text: Frans Joosef oli arkkiherttua Frans Karlin ja Sophie Friederike Dorothee Wilhelmine Prinzessin von Bayernin poika. Hän syntyi Schönbrunnin linnassa, Wienin ulkopuolella sijaitsevassa keisarillisessa kesälinnassa. Hänen setänsä oli vähämielinen keisari Ferdinand I, joka jäi lapsettomaksi. Frans Joosefin nuoremmasta veljestä tuli Meksikon keisari Maksimilian I. Hänen isänsä luopui vaatimuksestaan valtaistuimeen ja Frans Joosef kasvatettiin kruununperijäksi. 13-vuotiaana hän aloittikin everstin arvolla Itävallan armeijassa. Hän käytti univormua suurimman osan ajasta.


title: Frans Joosef I

text: Euroopan hulluna vuotena 1848 Frans Joosef palveli Italiassa, jossa Lombardia-Venetsia oli kapinoinut Itävaltaa vastaa. Kun kapinointi levisi muualle valtakuntaan, Ferdinand luopui kruunusta ja Frans Joosef julistettiin keisariksi 2. joulukuuta Olomoucissa. Hänen neuvonantajanaan toimi aluksi Felix Schwarzenberg, joka pyrki palauttamaan itsevaltiuden ja suurvalta-aseman. Vuonna 1848 myönnetty perustuslaki kumottiin seuraavana vuonna ja Frans Joosef sai itsevaltiaan aseman vuonna 1852.


title: Frans Joosef I

text: 1850-luvulla Itävaltaa seurasi sarja vakavia vastoinkäymisiä. Krimin sodan jälkeinen välirikko Venäjän kanssa, Itävallan-Sardinian sota Savoijin sukua ja Napoleon III:ta vastaan. Vuonna 1859 Itävalta menetti Sardinialle Lombardian ja 1866 Venetsian. 1860-luvulla seurasi Preussin–Itävallan sota, jonka vuoksi Itävalta erosi kokonaan Saksan liitosta.


title: Frans Joosef I

text: Uusabsolutismi epäonnistui, joten vuonna 1861 säädettiin perustuslaki ja vuonna 1867 tehtiin Unkarin kanssa kompromissi, jonka seurauksena Unkari sai samat oikeudet valtakunnassa kuin Itävaltakin. Frans Joosef kruunattiin Unkarin kuninkaaksi. Kaksoismonarkiasta käytettiin nimitystä Itävalta-Unkari. Vuonna 1876 Itävalta miehitti Bosnia ja Hertsegovinan ja vei Venäjältä sen voitot Venäjän–Turkin sodan jälkeen. Vuonna 1879 Itävalta solmi Saksan kanssa sotaliiton, johon liittyi myös Italia (kolmiliitto). Bosnia ja Hertsegovinan liittäminen valtakuntaan laukaisi vuonna 1909 kansainvälisen kriisin.


title: Frans Joosef I

text: Valtakunnassa alkoi olla 1880-luvulta lähtien ongelmia slaavien ja italialaisten vaatiessa yhtäläisiä oikeuksia, joita hallitus saksalaisten ja unkarilaisten vastustuksen takia ei antanut. Eteläslaavilaisilla alueilla alkoi suurserbialainen kiihotus, jolle Venäjä antoi tukensa.


title: Frans Joosef I

text: Frans Joosef solmi vuonna 1854 avioliiton Sissinä tunnetun Elisabetin kanssa, jonka nuoruusvuosiin "Sissi"-elokuvasarja löyhästi pohjautuu. Sarjassa nuorta keisaria esitti Karlheinz Böhm. Keisaripariskunnan ainoa poika, arkkiherttua Rudolf, teki 30. tammikuuta 1889 itsemurhan Mayerlingin metsästysmajassa surmattuaan rakastajattarensa paronitar Maria von Vetseran. Tapausta väitettiin myös turvallisuuspalvelun tai Ranskan järjestämäksi murhaksi. Keisariparin kolme tytärtä olivat Sophie Friederike (1855–1857), Gisela Louise Marie (1856–1932) ja Marie Valerie (1868–1924).


title: Frans Joosef I

text: Arkkiherttua Frans Ferdinandin ja hänen puolisonsa murha Sarajevossa vuonna 1914 johti Itävalta-Unkarin ultimaatumiin Serbialle ja ensimmäiseen maailmansotaan. Aluksi Itävalta piti puoliaan, mutta menetti voimansa aikaisemmin kuin Saksa. Keisari Frans Joosef kuoli kesken sodan tuoksinan 86-vuotiaana 21. marraskuuta 1916, ja häntä seurasi valtaistuimelle Kaarle I.


title: Vani

text: Vani () on kaupunki Vanin piirikunnassa Imeretin hallintoalueella Georgian länsiosassa. Kaupungissa on vuoden 2002 väestönlaskennan mukaan 4 600 asukasta.


title: Vani

text:
Vani sijaitsee Kolkhiin alangolla Rioni- ja Sulori-jokien yhtymäkohdassa Kutaisin eteläpuolella. Kaupunki tunnetaan parhaiten arkeologisista kaivauksistaan, joista on löydetty suuri määrä esineistöä antiikin ajalta. Vanin paikalla sijainneen Kolkhiin valtakunnan kaupungin nimeä ei tunneta. Kaivauksista löytynyt esineistö voidaan jakaa neljään kauteen:
Vain kolmasosa Vanista on tutkittu.


title: Vani

text: Vanin kaupungissa on kuvataiteen museo ja vuonna 1985 perustettu Otar Lordkipanidzen arkeologinen museo, jossa on näytteillä kaivauksilta löytynyttä esineistöä. Tšqvišin kylässä sijaitsee Galaktion ja Titsian Tabidzen talomuseo.


title: Pow-wow

text: Pow-wow on Pohjois-Amerikan intiaanien suuri ja juhlava tanssijuhla. Pow-woweja järjestetään eri puolilla Yhdysvaltoja ja Kanadaa, ja niihin kokoontuu eri heimojen intiaaneja eri puolilta, suurimpiin satoja kerrallaan. Pieniä pow-woweja voidaan järjestää perhepiirissä.


title: Pow-wow

text: Pow-wowissa on sekä kilpatansseja että sosiaalisia kehätansseja. Kilpakategorioita on useita niin miehille kuin naisillekin, kuten koreilutanssi, ruohotanssi, shaalitanssi ja helisevän mekon tanssi. Myös musiikissa ja asuvalinnoissa kilpaillaan. Parhaita tanssijoita ja parhaiten pukeutuneita osallistujia voidaan palkita suurillakin rahasummilla.


title: Pow-wow

text: Tilaisuus alkaa kaavanmukaisesti suurella sisäänmarssilla, jota seuraavat yleensä rukoukset ja juhlapuheet. Sotaveteraanit tai aktiivisotilaat johtavat tanssijat areenalle. Musiikista vastaavat paikallista perinteistä musiikkia soittavat rumpuryhmät, joita avustaa vierailevia rumpuryhmiä.


title: Pow-wow

text: Pow-wow voi kestää muutamasta tunnista jopa viikkoon.


title: Zestaponin piirikunta

text: Zestaponin piirikunta () on piirikunta Imeretin hallintoalueella Georgian länsiosassa. Piirikunnassa on 75 400 asukasta (vuonna 2007) ja sen pinta-ala on 424 neliökilometriä. Sen keskus on Zestaponin kaupunki (vuoteen 1921 "Džugeli"), joka tunnetaan metalliteollisuudestaan. Kaupunki sijaitsee Tbilisin ja Potin välisen valtatien ja rautatien varrella Imeretin keskiosassa. Zestaponin kaupungin lisäksi piirikunnassa on yksi kaupunkityyppinen taajama, Šorapani.


title: Zugdidi

text: Zugdidi () on kaupunki Zugdidin piirikunnassa Samegrelo ja Zemo Svanetin hallintoalueella Georgian länsiosassa. Kaupungissa on noin 74 800 asukasta (vuonna 2014) ja se on hallintoalueensa sekä historiallisen Samegrelon provinssin (Mingrelian) pääkaupunki.


title: Zugdidi

text: Kaupungissa on Länsi-Georgiaa hallinneen Dadiani-aatelissuvun residenssi. Dadianit olivat sukua Napoleon I:lle, joten Dadianien palatsiin perustetussa museossa on paljon Napoleonille kuulunutta esineistöä. Zugdidin lähellä sijaitsee Kaukasuksen alueen suurin vesivoimalaitos. Kaupunkiin on 1990-luvulla tullut runsaasti pakolaisia Abhasiasta.


title: Zugdidi

text: Kaupungin nimi on saattanut tulla georgian kielen sanoista "zurg" ja "didi", jotka tarkoittavat "suuri kukkula".


Neuvostoliiton kommunistisen puolueen keskuskomitean politbyroo () oli Neuvostoliiton keskeinen hallinto- ja toimeenpaneva elin. Vuosina 1952–1966 sen nimi oli presidiumi. Politbyroohon kuuluivat puolueen keskuskomitean (TseKa) johtavat jäsenet. Teoriassa se oli keskuskomitean poliittinen toimisto, jonka puolueen keskuskomitea valitsi käyttämään valtaansa kokoontumistensa välillä. Käytännössä politbyroo valvoi keskuskomiteaa ja teki kaikki merkittävimmät päätökset, jotka se lähetti eteenpäin keskuskomitean läpi korkeimmalle neuvostolle ja puoluekokoukselle.


title: Neuvostoliiton kommunistisen puolueen keskuskomitean politbyroo

text: Vladimir Lenin perusti politbyroon 1917 vallankumouksen tekemiseen, ja kahdeksannen puoluekokouksen 1919 jälkeen siitä tuli todellinen valtakeskus. Aluksi politbyroossa oli viisi jäsentä: Lenin, Lev Trotski, Josif Stalin, Lev Kamenev ja Nikolai Krestinski.


text: Politbyroossa oli täysjäseniä sekä ehdokasjäseniä, joilla ei ollut äänestysoikeutta. Sen koko vaihteli, mutta yleensä siinä oli 14 täysjäsentä ja kahdeksan ehdokasjäsentä. Politbyroossa ei ollut virallista johtajaa, mutta käytännössä puolueen pääsihteeri, joka oli usein myös keskuskomitean johdossa, oli johtavassa roolissa.


text: Teoriassa politbyroo oli alempien elinten valitsema, mutta käytännössä politbyroon jäsenillä oli merkittävä vaikutusvalta sen jäsenten valinnassa. Stalinin valtakaudella puolueesta tuli täysin hierarkkinen, jolloin pääsihteeri, eli Stalin, määräsi politbyroon jäsenet ja jopa keskuskomitean.


text: Vuonna 1990 28. puoluekokous siirsi politbyroon vallan parlamentille ja politbyroo lakkasi olemasta elokuussa 1991.


title: Tqibuli

text: Tqibuli () on kaupunki Tqibulin piirikunnassa Imeretin hallintoalueella Georgian länsiosassa. Kaupungissa on vuoden 2002 väestönlaskennan mukaan 14 464 asukasta. Vuoden 2014 alun väkiluvuksi arvioitiin 13 900.


title: Tqibuli

text: Ensimmäinen historiallinen maininta Tqibulista on 1200-luvulta. Tqibulin kylä kehittyi kaivosteollisuuden keskukseksi 1800-luvun lopulla. Se sai kaupunginoikeudet vuonna 1939. Alueella louhittiin hiiltä ja graniittia, mutta se tunnettiin myös teestään. 1950-luvulla alue oli kukoistavan teollisuutensa ansiosta yksi koko Neuvostoliiton vauraimmista. Vuonna 1986 piirikunnassa oli lähes 40 000 asukasta, mutta Georgian talouden romahdus 1990-luvulla iski erityisen voimakkaasti kaupunkiin ja se taantui pahoin. Tqibulin kaupunkiin johtaa rautatie Kutaisista.


title: Tqibuli

text: Kaupungissa on osia vuonna 2008 perustetun Kutaisin historian ja arkkitehtuurin museoalueesta.


title: Wuhan

text: Wuhan () on Hubein maakunnan pääkaupunki keskisessä Kiinassa. Kaupunki sijaitsee Jangtse- ja Han-jokien yhtymäkohdassa. Wuhan on muodostunut kolmesta pienemmästä kaupungista: Hanyangista, Wuchangista ja Hankousta, jotka olivat ennen itsenäisiä.


title: Wuhan

text: Hanyangin alueella on ollut asutusta jo yli 3 000 vuotta sitten. Han-dynastian aikaan Hanyang oli melko vilkas satama. Vuonna 206 rakennettiin muurit Hanyangin ja vuonna 223 myös Wuchangin turvaksi. Jälkimmäinen tapahtuma tarkoitti Wuhanin perustamista. Yuan-dynastian ollessa vallassa Wuchang nostettiin provinssin pääkaupungin asemaan.


title: Wuhan

text: 1800-luvun lopussa rautateitä jatkettiin kaupunkiin. Wuhanista muodostui tällöin merkittävä uudelleenlastauspaikka rautatie- ja jokiliikenteen välillä.


title: Wuhan

text: Vuonna 1911 Sun Yat-senin seuraajat aloittivat Wuchangin kansannousun, jonka seurauksena Qing-dynastia kaatui ja Kiinan tasavalta perustettiin. Wuhan oli Wang Jingwein johtaman Guomindang-hallituksen pääkaupunki 1920-luvulla.


title: Wuhan

text: Wuhanissa käytiin yksi Kiinan–Japanin sodan merkittävimmistä taisteluista kesä-lokakuussa 1938. Taistelu päättyi kiinalaisten tappioon, mutta japanilaisten eteneminen Hubein maakunnassa pysähtyi pian sen jälkeen. Miehityksen aikana kaupungin lentokenttä toimi tukikohtana Japanin ilmavoimien viisi vuotta kestäneelle terroripommitusoperaatiolle Chongqingiin.


title: Wuhan

text: Kaupunki on kärsinyt useasti tulvista. Kolmen solan padon pitäisi hillitä tulvia. Vuonna 2011 tulvat olivat harvinaisen pahoja, Sateet olivat runsaimmat 13 vuoteen, ja paikallisten viranomaisten mukaan sadevesiviemäreitä oli vaurioitunut rakennustöissä.


title: Wuhan

text: Kaupungin yksi nähtävyyksistä on Käärmemäen puistossa sijaitseva Keltaisen kurjen paviljonki, joka rakennettiin alun perin vuonna 223 ja uudelleen vuonna 1981.


title: Wuhan

text: Piirikuntatasolla kaupunki jaetaan 13 kaupunkipiiriin.


title: Tsqaltubo

text: Tsqaltubo () on kaupunki Tsqaltubon piirikunnassa Imeretin hallintoalueella Georgian länsiosassa. Kaupungissa on noin 17 000 asukasta.


title: Tsqaltubo

text: Tsqaltubo on kuuluisa mineraalivedestään ja terveyskylpylästään. Vesi tunnettiin Neuvostoliiton aikaan laajalti ja alueella kävi jopa 200 000 kylpylämatkailijaa vuodessa. Kylpylä numero 9 oli tunnettu siitä, että Stalin kävi Georgian matkoillaan kylpemässä sen altaissa. Monet kylpylät on sittemmin rapistuneet, ja niitä on muutettu Abhasian pakolaisten tilapäismajoituksiksi.


title: Tsqaltubo

text: Tsqaltubon kaupungissa sijaitsee Giorgi Akhvledianin paikallismuseo ja kuvataiteen museo. Paikkakunnalla on myös suuri tippukiviluola. Lisäksi Tšunešin kylässä on Niko Lortkipanidzen talomuseo.


title: Busan

text: Busan (, hanja 釜山) (aik. Pusan) on maakuntajaon ulkopuolinen metropolikaupunki Etelä-Korean kaakkoisosassa Japaninmeren ja Koreansalmen rannalla. Kaupunki rajautuu pohjoisessa Etelä-Gyeongsangin maakuntaan ja Ulsanin metropolikaupunkiin. Se on maan toiseksi suurin kaupunki pääkaupunki Soulin jälkeen, sekä Etelä-Korean suurin ja maailman viidenneksi suurin konttisatama. Kaupungissa oli vuonna 2015 yhteensä 3 559 780 asukasta.


title: Busan

text: Busan sijaitsee Nakdong-joen kapeassa laaksossa. Kaupungin monia alueita ympäröivät vuoret. Busan oli yksi niistä harvoista alueista, jotka säilyivät koko Korean sodan ajan eteläkorealaisten hallussa.


title: Busan

text: Ensimmäiset merkit ihmisasutuksesta Korean niemimaalta ovat paleoliittiselta kivikaudelta, jonka lopulla ihmiset ilmeisesti saapuivat nykyisen Busanin alueelle. Arkeologiset jäänteet lisääntyvät pronssikaudella. Rautakaudella Busanin alue oli merkittävää raudan tuotantoaluetta. Goryeo-dynastian aikana sai nimen "Pusanp’o". Kaupungin sotilaallinen merkitys kasvoi ulkoisten uhkien, kuten Japanin myötä. Japanin hyökätessä Koreaan vuonna 1592 Busan ja sen linnoitus olivat Japanin ensimmäisiä valloituksia Koreassa.


title: Busan

text: Busan avattiin japanilaisille kauppiaille vuonna 1876 ja kansainväliselle kaupalle vuonna 1883. Kaupungin nykyaikainen satama rakennettiin Japanin miehitysajalla 1910-45. Busan yhdistettiin lauttaliikenteellä Shimonosekin kaupunkiin Japanissa ja rautateillä Kiinaan ja Venäjään. Korean itsenäistyessä vuonna 1945 kaupunkiin asettui suuri joukko pakolaisia, joiden toinen aalto saapui Korean sodansytyttyä vuonna 1950. Sodan aikana Busan toimi Korean tasavallan väliaikaisena pääkaupunkina. Busanista tuli "Jikhalsi" eli suoraan keskushallinnon alainen kaupunki vuonna 1963 ja metropolikaupunki vuonna 1995. 1950-luvulta 1980-luvulle yksi Etelä-Korean talouden ja demokraatisten uudistusten keskuksista. Aasian talouskriisi iski kaupunkiin 1990-luvulla, mutta sittemmin sen talous on elpynyt.


title: Busan

text: Busanin metron ensimmäinen osuus avattiin liikenteelle vuonna 1986. Kaupungista on myös lauttaliikennettä useisiin Japanin satamiin.


title: Busan

text: Busanin satama on rahtimäärältään Etelä-Korean suurin satama ja kuului vuonna 2011 maailman 15 suurimman rahtisataman joukkoon. Konttisatamana Busan oli tuolloin maailmanlistan 5. suurin satama. Sataman jakaa Yeongsaari, joka on yhteydessä mantereeseen nostosillalla. Sataman suurempaa itäosaa käytetään ulkomaankaupan tarpeisiin ja pienempää läntistä kalastukseen. Hieman länteen alkuperäisestä satamasta sijaitsee uusi konttisatama, jonka rakentaminen alkoi 1990-luvulla. Sen ensimmäisen osa avattiin vuonna 2006.


title: Busan

text: Busanin teollisuuden aloihin kuuluvat laivanrakennus-, auto-, elektroniikka-, teräs-, keraaminen, kemikaali- ja paperiteollisuus. Kaupungin teollisuuspuistoissa toimii useita korkean teknologian yrityksiä. Turismin merkitys on myös kasvanut. Kaupungin matkailukohteita ovat esimerkiksi Haeundaen rannan kuumat lähteet, sekä Songjeongin ja Kwangallin rannat kaupungin itäosassa.


title: Busan

text: Busanilla on lukuisia ystävyyskaupunkeja ympäri maailmaa:


title: Cayenne

text:
Cayenne on Etelä-Amerikassa sijaitsevan Ranskan Guayanan hallintoalueen ja sen itäosat muodostavan Cayennen arrondissementin keskuskaupunki. Kaupungissa asui 58 004 asukasta (2006).
Cayenne on perustettu vuonna 1664. Siellä on vanhoja sokerinjalostamoja, lisäksi kaupungissa jalostetaan katkarapuja.


title: Cayenne

text: Kaupunkia ja kokoa Ranskan Guyanaa palvelee Cayenne – Félix Ebouén lentoasema (). Se sijaitsee Matouryn kunnassa, linnuntietä noin 13,5 kilometriä Cayannesta etelälounaaseen.